Η Μάχη με την Αμαρτία: Πάθος για τον Κόσμο ή για τον Χριστό; - Tim Conway\nαπό τον/την Tim Conway of Grace Community Church on 13 Φεβρουαρίου, 2017\nΤι σε ωθεί να ζήσεις μιαν Άγια ζωή; Είναι μόνο ο Χριστός; Είναι το πάθος σου να Τον γνωρίσεις περισσότερο;\n"Προσεύχομαι Κύριε, να μας αγιάσεις σε αυτή την αλήθεια. Προσευχόμαστε στο όνομα του Χριστού. Αμήν.\nΕντάξει, την περασμένη εβδομάδα, καθώς προχωρούμε σε αυτή την σειρά για την μάχη με την αμαρτία, ασχοληθήκαμε με...θυμάται κάποιος; Κοσμικότητα. Θέλω να επιστρέψω πάλι εκεί.\nΤο αρχικό εδάφιο για αυτή την ολόκληρη σειρά είναι 1 Πέτρου 2:11. Γυρίστε εκεί εάν έχετε τις Βίβλους σας, 1 Πέτρου 2:11\nλέει, "Αγαπητοί," Ο Πέτρος είναι ξεκάθαρο ότι μιλά σε Χριστιανούς για να τους ονομάζει αγαπητούς. Εσείς ξέρετε τι σημαίνει η λέξη, "αγαπητοί"; Αγαπημένοι. Αγαπημένοι, αγαπημένοι του Θεού. "σας παρακαλώ, ως ξένους," αυτό σημαίνει ότι δεν κατοικείτε εδώ, απλά περνάτε δια μέσου, "και παρεπίδημοι," είστε ξένοι από αυτό το σύστημα εδώ. "σας παρακαλώ, ως ξένους και παρεπίδημους, να απέχετε από τις σαρκικές επιθυμίες, οι οποίες αντιμάχονται ενάντια στην ψυχή."\nΚαι όταν ξεκινήσαμε, σας τόνισα ότι υπάρχουν πάθη που αντιμάχονται ενάντια στη ψυχή σας. Με άλλα λόγια, υπάρχουν πάθη που προσπαθούν να σε καταστρέψουν. Αντιμάχονται, δίνουν μάχη. Προσπαθούν να σε βλάψουν, να σου κάνουν ζημιά. Η ιδέα εδώ είναι, ότι υπάρχουν πάθη που σε πιέζουν, που εάν παραδοθείς, θα χαθείς, θα καταστραφείς.\nΤώρα κοιτάξτε, ο καθένας μας πρέπει να κατεργάζεστε την δική του σωτηρία με φόβο και τρόμο. Ξέρετε από που είναι αυτό; Ξέρει κανείς; Φιλιππησίους 2:12. Πρέπει να κατεργαζόμαστε την σωτηρία μας με φόβο και τρόμο. Πρέπει να επιμένουμε μέχρι το τέλος. Πρέπει να μείνουμε στη πίστη. Δεν πρέπει να παρεκκλίνουμε από τον ζωντανό Θεό. Πρέπει να προσκολληθούμε στον Κύριο.\nΔεν είναι αυτό με το οποίο ασχολήθηκε ο Μπόμπ, να προσκολληθείς στον Κύριο; Αυτό είναι που είπε ο Ιησούς του Ναυή, ακριβώς εκεί όπου... οι τελευταίες του λέξεις, "να είστε προσκολλημένοι στον Κύριο". Αυτό είναι που είπε ο Βαρνάβας στους μαθητές του, "να είστε προσκολλημένοι στον Κύριο".\nΑδέλφια, εάν σταματήσετε να είστε προσκολλημένοι, θα αποσκιρτήσετε. Λες, "Μπορεί κάποιος να χάσει την σωτηρία του;" Σας λέω αυτό, οι άνθρωποι ναυαγούν στην πίστη τους συνεχώς. Και αυτά τα πάθη δίνουν μάχη. Και θα σας πω κάτι, οι άνθρωποι υποκύπτουν στα πάθη τους που δίνουν μάχη εναντίον τους, και αποσκιρτούν από τον αγώνα. Έτρεξες καλά, αλλά άνθρωποι αποσκιρτούν και σταματούν να τρέχουν καλά. Άνθρωποι, που κάποτε, υπολογιζόταν ως λαός του Θεού και μετά τους έπιασαν τα πάθη της σάρκας. πάθη της σάρκας, δίνουν μάχη. Οι άνθρωποι πέφτουν. Οι άνθρωποι υποχωρούν. Οι άνθρωποι δεν συνεχίζουν να δίνουν μάχη.\n"Να απέχετε". Γυρεύουν να κάνουν πόλεμο, εάν δεν απέχετε, σας ρίχνουν κάτω. Και φίλοι, το τέλος είναι κόλαση. Είναι σοβαρή υπόθεση.\nΛοιπόν, μιλήσαμε για κοσμικότητα. Τώρα, αυτό είναι το πράγμα. Κοσμικότητα, να σας δώσω μερικά εδάφια αμέσως. Ιάκωβο 1:27, το κοιτάξαμε αυτό την περασμένη εβδομάδα αλλά, "Θρησκεία καθαρή και χωρίς ψεγάδι μπροστά στον Θεό και Πατέρα είναι τούτη: να επισκέπτεται τους ορφανούς και τις χήρες στη θλίψη τους, και να τηρεί τον εαυτό του αμόλυντο από τον κόσμο."\nΕντάξει, αυτή είναι η πραγματική θρησκεία στα μάτια του Θεού: να τηρείς τον εαυτό σου αμόλυντο από τον κόσμο. Αλλάζω κατεύθυνση για ένα δευτερόλεπτο. Εννοώ, θα επιστρέψω αμέσως πίσω σε αυτό. Έχουμε αυτά τα πάθη που κάνουν μάχη.\nΤώρα, κάνω ένα βήμα πίσω και κοιτάζω την κοσμικότητα. Η κοσμικότητα, όπως είπα την περασμένη εβδομάδα, ζητά να μας μολύνει. Πρέπει να κρατήσουμε τον εαυτό μας αμόλυντο από τον κόσμο, ζητά να μας μολύνει, προσπαθεί να μας λερώσει, ζητά να μας μολύνει, ζητά να μας λεκιάσει.\nΕφεσίους 2:1, ακούστε το αυτό, "Κι εσάς, που ήσασταν νεκροί, εξαιτίας των παραβάσεων και των αμαρτιών, ζωοποίησε, μέσα στις οποίες κάποτε περπατήσατε, σύμφωνα με το πολίτευμα του κόσμου τούτου." Ο κόσμος θέλει να μας μολύνει, ο κόσμος θέλει να τον ακολουθήσουμε. Αυτό είναι που κάνουν αυτοί που είναι χαμένοι, ακολουθούν τον κόσμο. Αυτό είναι που θέλει ο κόσμος. Ο κόσμος θέλει να τον ακολουθούμε.\nΡωμαίους 12:2, "Και μη συμμορφώνεστε με τούτο τον αιώνα, αλλά μεταμορφώνεστε διαμέσου της ανακαίνισης του νου σας."\nΈτσι αυτός είναι ο κόσμος. Κρατήστε τον εαυτό σας αμόλυντο. Θέλει να μας μολύνει, θέλει να μας μολύνει. Μας θέλει να τον ακολουθήσουμε. Θέλει να μας συμμορφώσει. Αυτός είναι ο κόσμος. Και όπως σας έχω πει την περασμένη φορά, ακούστε, αυτός ο κόσμος ελέγχεται από τον άρχοντα της εξουσίας του αέρα. Στην πραγματικότητα, ο διάβολος, δεν ονομάζεται ο θεός αυτού του κόσμου; Τώρα, αυτή είναι μια διαφορετική λέξη, "κόσμος" εκεί, αλλά είναι η ίδια. Η ίδια λέξη "αιώνα" χρησιμοποιείται σε άλλους τόπους για να τον περιγράψει. Μεγαλύτερος είναι αυτός που είναι μέσα μας, παρά αυτός που είναι μέσα στον κόσμο. Αυτή είναι η ίδια λέξη. Η μια λέξη είναι αυτή από την οποία παίρνουμε την λέξη αιών, και την άλλη από την λέξη κόσμος. Αλλά χρησιμοποιούνται παρόμοια στις Γραφές. Αλλά και οι δύο χρησιμοποιούνται για να περιγράψουν τον διάβολο. Ο διάβολος τον ελέγχει.\nΚαι όπως σας είπα την προηγούμενη φορά, αυτό το πράγμα δεν είναι ουδέτερο. Δεν είναι όπως απλά βγαίνεις στον κόσμο και είναι κάπως ουδέτερο και σχεδόν να πρέπει να αναγκάσεις τον εαυτό σου να πέσεις μέσα σε αυτόν. Ελέγχεται από τον διάβολο, ζητά να σε μολύνει, ζητά να σε συμμορφώσει, ζητά να σε κάνει να τον ακολουθήσεις. Ο διάβολος είναι σε ημερήσια διάταξη, ο κόσμος είναι σε ημερήσια διάταξη.\nΤώρα κοιτάξτε αυτό. Αυτό είναι το πράγμα που σας θέλω να δείτε για τον κόσμο. Αυτό είναι το πράγμα που σας θέλω να δείτε προσκολλημένο στον κόσμο. Πρώτα, ο απόστολος λέει αυτό, "Ήσασταν νεκροί, εξαιτίας των παραβάσεων και των αμαρτιών μέσα στις οποίες κάποτε περπατήσατε, σύμφωνα με το πολίτευμα του κόσμου τούτου, σύμφωνα με τον άρχοντα της εξουσίας του αέρα," που ελέγχει αυτόν τον κόσμο, "του πνεύματος, που σήμερα ενεργεί στους γιους της απείθειας," τώρα ακούστε αυτό, "ανάμεσα στους οποίους και όλοι εμείς συναναστραφήκαμε κάποτε, σύμφωνα με τις επιθυμίες της σάρκας μας."\nΤο πολίτευμα αυτού του κόσμου είναι να ζει μέσα στα πάθη της σάρκας.\nΤώρα, δέστε αυτό. , "...δωρήθηκαν σε μας οι πιο μεγάλες και πολύτιμες υποσχέσεις, ώστε δια μέσου αυτών να γίνεται κοινωνοί θείας φύσης, έχοντας αποφύγει τη διαφθορά, που υπάρχει μέσα στον κόσμο..." Υπάρχει διαφθορά. Θυμάστε που σας είπα, ζητά να σας μολύνει.\nΥπάρχει διαφθορά, διαφθορά που είναι μέσα στον κόσμο λόγω αμαρτωλών παθών.\nΤώρα ακούστε το αυτό, Τίτον 2:11, "Επειδή, φανερώθηκε η σωτήρια χάρη του Θεού προς όλους τους ανθρώπους, η οποία μας διδάσκει να αρνηθούμε την ασέβεια και τις κοσμικές επιθυμίες."\nΤι εννοώ με αυτό; Λοιπόν, θυμηθείτε πως ξεκίνησα. Υπάρχει μια μάχη για την ψυχή. Να απέχετε από αυτά τα πάθη που κάνουν μάχη ενάντια στη ψυχή.\nΌταν μιλούμε για κοσμικότητα, η κοσμικότητα χαρακτηρίζεται στη Γραφή με τα πάθη, με κοσμικά πάθη, διαφθορά που είναι μέσα στον κόσμο λόγω των αμαρτωλών επιθυμιών, σύμφωνα με το πολίτευμα του κόσμου τούτου, Και εμείς, όπως και τους υπόλοιπους, ζούσαμε μέσα σε αυτά τα αμαρτωλά πάθη, εκτελώντας τις επιθυμίες του σώματος και του νου.\nΑδέλφια, το τι θέλω να δείτε εδώ είναι ότι ο κόσμος είναι ένα εργοστάσιο πάθους. Αυτά τα πάθη που ζητούν να κάνουν μάχη με την ψυχή, έρχονται από τον κόσμο.\nΈτσι, ξέρετε κάτι, βασικά, σκεφτείτε μαζί μου εδώ. Κοσμικότητα, ο κόσμος γύρω μας, αυτό το σύστημα, αυτό το πεσμένο σύστημα που είναι τριγύρω μας και ελέγχεται από τον άρχοντα της εξουσίας του αέρα, αυτό το σκοτεινό σύστημα τριγύρω μας, έχει γνώμη για πράγματα, έχει νοοτροπίες για πράγματα, έχει σκέψεις για πράγματα. Υπάρχει ένας τρόπος που ο κόσμος σκέφτεται για το καθετί. Τώρα, να σας πω αυτό, παρακολουθείτε τα βραδινά νέα, είναι ο κόσμος. Υπάρχουν νοοτροπίες πίσω από τον τρόπο με τον οποίον εκθέτουν τα πράγματα. Κοιτάξτε το σύστημα των δημόσιων σχολείων, ελέγχονται από τον κόσμο. Υπάρχουν νοοτροπίες πίσω από αυτά. Κοιτάξτε την ημερήσια διάταξη για την έκτρωση σήμερα. Υπάρχουν νοοτροπίες πίσω από αυτά.\nΚοιτάξτε την μεγάλη πλειοψηφία των... αντιλαμβάνεστε ότι η μεγάλη πλειοψηφία των θρησκειών στον κόσμο ελέγχονται από τον διάβολο. Είναι κοσμικές. Υπάρχουν νοοτροπίες πίσω από αυτές.\nΚοιτάξτε, ο κόσμος σκέφτεται με ένα ορισμένο τρόπο. Αλλά να σας πω κάτι, το πάθος είναι αυτό που οδηγεί τον τρόπο που σκέφτεται, η επιθυμία οδηγεί τον τρόπο που σκέφτεται. Υπάρχει μια νοοτροπία πίσω από το Χόλιγουντ. Υπάρχει μια νοοτροπία πίσω από τις προβολές της τηλεόρασης. Υπάρχει μια νοοτροπία πίσω από τις ταινίες. Εννοώ, υπάρχουν εξαιρέσεις όταν έχεις ανθρώπους, που με σκοπό, θέλουν να τιμήσουν τον Θεό.\nΑλλά εγώ μιλώ για τον κόσμο. Και το Χόλιγουντ το κατέχει ο κόσμος, το κατέχει ο διάβολος. Υπάρχουν νοοτροπίες πίσω από τα πανεπιστήμια. Υπάρχουν νοοτροπίες πίσω από τις κυβερνήσεις. Οι κυβερνήσεις στη Γραφή χαρακτηρίζονται σαν θηρία. Κοιτάζεις στην αποκάλυψη του Δανιήλ υπήρχαν αυτά τα θηρία και ήταν κυβερνήσεις, ήταν κοσμικές δυνάμεις. Υπάρχει μια σκοπιμότητα πίσω από βασιλιάδες και προέδρους και ανώτατα δικαστήρια. Και ακούστε, οδηγούνται από πάθος. Τα πάθη των ανθρώπων τους οδηγούν πως να σκέφτονται.\nΈτσι, το τι θέλω να μιλήσω είναι αυτό. Εμείς σαν Χριστιανοί, τι πρέπει να κάνουμε με όλες μας τις σκέψεις; Αιχμαλωτίζουμε κάθε σκέψη μας στον Χριστό. Οι σκέψεις μας πρέπει να αιχμαλωτιστούν στο Χριστό. Πρέπει να απέχουμε από τα πάθη που οδηγούν τις νοοτροπίες και τις σκέψεις του κόσμου. Πρέπει να απέχουμε από εκείνα. Πρέπει να σταυρώσουμε την σάρκα και πρέπει να αιχμαλωτίζουμε κάθε νόημα στην υπακοή του Χριστού, όχι να οδηγούμαστε από τις άτιμες μας επιθυμίες και πάθη.\nΈτσι, εδώ συνεχίζουμε. Κοσμικότητα, κοσμικότητα είναι όταν παραδοθώ στις νοοτροπίες του κόσμου που οδηγούνται από τα πάθη της σάρκας. Κοσμικά πάθη. Όταν, κοιτάξτε, όταν ο κόσμος θέλει να σας συμμορφώσει στη δική του εικόνα, όταν θέλει να σε λερώσει, όταν θέλει να σε κάνει να τον ακολουθήσεις, εκεί είναι που γίνεται η μάχη. Σε θέλει να σκέφτεσαι με τρόπο που η σκέψη σου να είναι βασισμένη στο πάθος, την επιθυμία. Έναντι, όπως κοιτάξαμε την τελευταία φορά, το θέλημα του Θεού.\nΥπάρχει ένα εδάφιο που το λέει αυτό, 1 Πέτρου 4:2, πρέπει "να ζήσουμε τον υπόλοιπο χρόνο μέσα στη σάρκα, όχι πλέον στις επιθυμίες των ανθρώπων, αλλά στο θέλημα του Θεού." Βλέπετε την διαφορά; Έχετε τις επιθυμίες, το θέλημα του Θεού.\nΤις κοσμικές επιθυμίες, ο κόσμος οδηγείτε από τις επιθυμίες. Ο κόσμος έχει νοοτροπίες που τροφοδοτούνται από αυτές τις επιθυμίες, ενάντια σε όλες μας τις σκέψεις που αιχμαλωτίζουμε στην υπακοή του Χριστού, στο θέλημα του Θεού.\nΟτιδήποτε κάνουμε, δεν οδηγούμαστε από το πάθος, οδηγούμαστε από την δόξα του Θεού.\nΤώρα είμαστε εδώ. Θέλω να μιλήσω πρακτικά τώρα. Αυτή είναι η θεωρία μας, αυτό εδώ είναι η ουσία του δόγματος μας. Το βλέπετε αυτό; Βλέπετε κοσμικό πάθος, πάθη που κινούν όλο αυτό το πράγμα.\nΤώρα, ας σκεφτούμε εδώ.\nΛεφτά-- ξέρετε ένα πράγμα που ξέρω για εσάς; Ο κάθε ένας από εσάς, κάθε ένας από εσάς, ήσασταν χαμένοι. Ο κάθε ένας σας, ακολουθούσατε τον κόσμο. Δεν είναι αυτό ακριβώς που λέει; Δεν είναι αυτό που λέει ο Παύλος; Ήσασταν νεκροί στις παραβάσεις και τις αμαρτίες σας, ακολουθώντας το πολίτευμα αυτού του κόσμου. "Ήσασταν", αυτό σημαίνει όλοι μας. Ήμασταν εκεί, ακολουθήσαμε αυτό το πολίτευμα.\nΈτσι, ξέρετε κάτι, έχω ανθρώπους μέσα σε αυτό το δωμάτιο τώρα, είστε χαμένοι. Είστε χαμένοι, είστε ακόμα νεκροί στις αμαρτίες σας και ακολουθείτε το πολίτευμα αυτού του κόσμου Αυτό είναι πραγματικότητα! Το ξέρω αυτό με πολλούς σε αυτό το δωμάτιον, υπάρχουν αρκετοί που πληρούν αυτή την περιγραφή. Έτσι, έχω ένα από δύο είδη ανθρώπων εδώ. Έχω ανθρώπους που ακολουθούν το πολίτευμα αυτού του κόσμου τώρα. Ή έχω ανθρώπους που το ακολουθούσαν. Έτσι αυτό δεν είναι ξένο σε κανένα από εμάς. Συν, εμείς που είμαστε Χριστιανοί, δεν είμαστε του κόσμου, αλλά ακόμα ζούμε μέσα σε αυτόν και ανάμεσα του. Προσπαθούμε να μην λερωθούμε από αυτόν, να μην καταστραφούμε από αυτόν, να μην υποκύψουμε στα πάθη της σάρκας, που δίνουν μάχη εναντίον των ψυχών μας. Αλλά είμαστε αρκετά γνώριμοι ακόμα με αυτόν.\nΝα σας ρωτήσω αυτό. Ποια είναι η νοοτροπία του κόσμου αναφορικά με τα λεφτά; Ας αρχίσουμε εδώ. Θέλω να... επειδή βλέπετε, ο κόσμος έχει νοοτροπία για τα πάντα.\nΔεν υπάρχει τίποτα που ο κόσμος δεν σκέφτεται και δίνει την γνώμη του ή έχει απόψεις για αυτό. Έχει ιδέες για τα πάντα. Τώρα, ας πάρουμε τα μεγάλα πράγματα στη ζωή. Εννοώ, κάποιος είχε πει προηγουμένως... Ξέρετε, στην συμβουλευτική του γάμου, τα δύο μεγαλύτερα προβλήματα που οι άνθρωποι αντιμετωπίζουν στο γάμο είναι τα λεφτά και το σεξ.\nΈτσι, ας ασχοληθούμε με αυτά. Ας ασχοληθούμε με αυτά τα δύο πρώτα.\nΠοια είναι η στάση του κόσμου αναφορικά με τα λεφτά; Απληστία. Τώρα να θυμάστε, οι νοοτροπίες τους οδηγούνται από τον πόθο, από το πάθος. Σωστά; Όλες οι νοοτροπίες τους οδηγούνται από αυτά.\nΛοιπόν, ακούστε αυτό, οι γραφές μιλούν για αυτό. , "όσοι θέλουν" Να το εκεί - πάθος, επιθυμία, πόθος. Βασικά είναι συνώνυμα. Όσοι, βέβαια, θέλουν να πλουτίζουν, πέφτουν σε πειρασμό και παγίδα, και σε πολλές ανόητες και βλαβερές επιθυμίες, που βυθίζουν τους ανθρώπους σε όλεθρο και απώλεια. Βλέπετε, να το εδώ. Δίνουν μάχη ενάντια στη ψυχή, και οι άνθρωποι καταλήγουν σε όλεθρο και απώλεια.\nΈτσι, ποια είναι η νοοτροπία του κόσμου αναφορικά με τα λεφτά; Όσο περισσότερα τόσο το καλύτερο, πάρε όσο περισσότερα μπορείς. Η νοοτροπία του κόσμου... ξανά, λέω ότι μιλώ σε ανθρώπους που, ή είστε στον κόσμο τώρα, ακολουθώντας τον, ή ήσασταν, όπως ήμουν και εγώ. Η νοοτροπία; Πάρε όσα περισσότερα μπορείς, ακόμα και αν έχεις να εξαπατήσεις, εάν έχεις να κλέψεις, απλά πάρε τα. Και οδηγείτε από το πάθος. Επειδή, ποια είναι η νοοτροπία πίσω από αυτό; Ξέρετε κάτι; Οι άνθρωποι δεν θέλουν λεφτά για χάρη των λεφτών. Κανένας δεν θέλει λεφτά επειδή, ξέρετε, θέλουν να κρεμάσουν τα χαρτονομίσματα δολάρια από το ταβάνι και να σκύβουν να τα λατρεύουν. Βασικά, τα λεφτά είναι απλά, στη πιο βασική άποψη, τα λεφτά είναι συμβολικά για τα πάντα που ο άνθρωπος μπορεί να κάνει και να παράγει και να δώσει. Αυτό είναι. Αυτό είναι που κάνουν τα λεφτά, αγοράζει πράγματα που ο άνθρωπος κάνει, παράγει, προσφέρει.\nΚαι έτσι η νοοτροπία είναι να πάρεις όσα μπορείς και να κρατήσεις... ω, εάν θα δώσεις μερικά, δίνεις μόνο αξιοσέβαστα ποσά. Βεβαίως, δεν θέλεις να φανείς πολύ τσιγκούνης, έτσι μπορείς να δώσεις λεφτά σε ορισμένους φιλανθρωπικούς σκοπούς, αλλά όχι αρκετά για να έχουν σημασία. Σωστά; Όχι αρκετά...σίγουρα δεν θάθελες να δώσεις τόσα...\nΘυμούμαι στην αρχή όταν σώθηκα, έλεγα στον πατέρα μου και την θεία μου πως όταν ο Θεός με έσωσε, απλά με ελευθέρωσε και ήθελα να δίνω. Και η θεία μου λέει, "Τα λεφτά μου είναι τα λεφτά μου! Δεν είναι του Θεού τα λεφτά! Είναι τα λεφτά μου!" Αυτή είναι η νοοτροπία του κόσμου. "Είναι δικά μου! Δεν είναι του Θεού. Δεν ανήκουν στο Θεό. Είναι δικά μου!"\nΚαι μερικοί άνθρωποι θα πουν, "Λοιπόν, ενενήντα τις εκατό είναι δικά μου. Μπορεί ο Θεός να δικαιούται το δέκα τις εκατό, αλλά το ενενήντα της εκατό είναι δικά μου!"\nΈτσι, αυτό είναι, η νοοτροπία του κόσμου είναι να τα πάρεις, να τα πάρεις, αν είσαι λαίμαργος, να τα κυνηγήσεις! Είπαμε την περασμένη εβδομάδα, το αυτοκόλλητο πάνω στον προφυλακτήρα που λέει, "Όποιος Πεθάνει με τα Περισσότερα Παιχνίδια Κερδίζει". Αυτή είναι η νοοτροπία του κόσμου αναφορικά με υλικά πράγματα και αγαθά.\nΟι άνθρωποι περνάνε αυτό τον κόσμο και λένε, "Θέλω μεγαλύτερα σπίτια, Θέλω καλύτερα αυτοκίνητα, θέλω αυτό, θέλω εκείνο, θέλω μια βάρκα, θέλω όπλα, θέλω αυτό." Ο άνθρωπος είναι απλά λαίμαργος, ποτέ δεν είναι ικανοποιημένος. Υπάρχει αυτή η επιθυμία να πάρει και να πάρει και να πάρει.\nΚαι ξέρετε τι βρίσκουμε; Βρίσκουμε ότι ο Θεός επέτρεψε σε άνθρωπο όπως τον Σολομώντα να γράψει στις Γραφές μετά που... συσσώρευσε χρυσάφι, ασήμι, άλογα, άρματα, συζύγους, παλλακίδες. Εννοώ, είχε τέτοιο θρόνο που ήταν ασύγκριτος. Ο Θεός του έδωσε πλούτη. Ο Θεός του έδωσε τόσα πολλά. Σπίτια, έχτισε ένα ναό. Εννοώ, τα πράγματά ήταν καλυμμένα με χρυσάφι. Και στο τέλος, ξέρετε, γράφει το βιβλίο του Εκκλησιαστή και απλά μας λέει για την απόλυτη ματαιότητα τους. Δεν ικανοποιούσαν την ψυχή του.\nΑυτή είναι η νοοτροπία του κόσμου. "Το χρυσάφι θα ικανοποιήσει την ψυχή μου. Λεφτά, "εάν μπορούσα απλά," η νοοτροπία του κόσμου, "εάν μπορούσα απλά να κερδίσω το λόττο." Αυτή ήταν η νοοτροπία ανάμεσα στους φίλους μου. Παίζαμε τζόγο συνέχεια. Θυμούμαι, παίζαμε πόκερ συνέχεια. Πήγαινες εκεί και ήταν αυτή η ελπίδα μπροστά σου συνέχεια. "Θα είμαι νικητής απόψε!"\nΔεν είναι καταπληκτικό! Θυμάμαι... οι άνθρωποι πραγματικά νόμιζαν πως θα κέρδιζαν το λόττο. Πραγματικά νόμιζαν ότι θα κέρδιζαν, και η ελπίδα τους βασιζόταν πάνω σε αυτό. Η ελπίδα τους, υπάρχει πάντα αυτή η ελπίδα. Γίνε πλούσιος γρήγορα! Κάπως θα πετύχουν, θα το πετύχουν τελικά.\nΕίδατε τις στατιστικές για τους ανθρώπους που πράγματι κερδίζουν το λόττο; Πόσο σύντομα οι περισσότεροι μένουν χωρίς χρήματα και είναι σε περισσότερο χρέος από ότι ήταν προηγουμένως; Απλά ξοδεύουν υπερβολικά. Όλοι είναι πρόθυμοι να τους δώσουν πίστωση.\nΗ νοοτροπία του κόσμου, "Πρέπει να έχω, πρέπει να έχω."\nΌμως αδέλφια, εάν θα αντισταθούμε σε αυτό, εάν θα απέχουμε από αυτό, ποια είναι η νοοτροπία που πρέπει να έχουμε;\nΘυμάμαι τον αδελφό 'Αντη που μιλούσε μια φορά εκεί στο Owensboro. Είπε, "Αδέλφια, αφήστε με να σας πω τι μπορούν να κάνουν τα λεφτά." Είπε, "Μπορούν να γεμίσουν τις κοιλίτσες των παιδιών. Μπορούν να βάλουν ρούχα στη πλάτη τους."\nΑδέλφια, μπορώ να σας πω τι μπορούν να κάνουν τα λεφτά; Τα λεφτά μπορούν να σου αφήσουν αιώνια ανταμοιβή. Και το έχω αυτό στις λέξεις του Ιησού Χριστού. Λέει, "Θησαυρίζετε στον εαυτό σας θησαυρούς στον ουρανό." Πουλήστε αυτά που έχετε.\nΟ κόσμος λέει, "Αυτός που πεθαίνει με τα περισσότερα παιχνίδια κερδίζει". Ο Ιησούς λέει, "Όποιος πουλήσει τα περισσότερα παιχνίδια και δώσει ελεημοσύνη σε αυτούς που έχουν ανάγκη", λέει, "Αυτοί κερδίζουν". Αυτή είναι η νοοτροπία, να θησαυρίζεις θησαυρούς στον ουρανό. Τεράστια η διαφορά. Να δουλεύεις με τα χέρια σου. Να εργάζεσαι με τα χέρια σου ώστε να έχεις να δώσεις σε εκείνους που έχουν ανάγκη.\nΒλέπεις τεράστια διαφορά.\nΠοια είναι η νοοτροπία του κόσμου αναφορικά με το σεξ; Είναι παντού γύρω μας. Εννοώ, ποιες είναι μερικές από αυτές τις νοοτροπίες; Εννοώ, ξέρετε πολύ καλά. "Δεν έχει σημασία εάν είμαστε παντρεμένοι ή όχι. Εννοώ, ποιος είπε ότι πρέπει να είμαστε παντρεμένοι; Ο Θεός μπορεί να καταλάβει, ξέρει ότι αγαπούμε ο ένας τον άλλον." Ενώ συνεχώς το κεφάλαιο πέντε στους Εφεσίους λέει, "Γι' αυτά έρχεται η οργή του Θεού."\nΗ νοοτροπία του κόσμου είναι, για τους άνδρες, τις γυναίκες, απλά εκμεταλλευτείτε, εκμεταλλευτείτε ο ένας τον άλλον. Στην πραγματικότητα, όταν έρθουμε στο σεξ, ακριβώς όπως και με τα λεφτά, "Όποιος Πεθάνει με τα Περισσότερα Παιχνίδια", είναι "Όποιος κατακτήσει τους περισσότερους ". Παντρεύεσαι και δεν σου αρέσει πλέον, απλά προχώρα. Αυτή είναι η νοοτροπία του κόσμου.\nΗ νοοτροπία του κόσμου είναι, απλά να είσαι ευτυχισμένος. Συμφωνία; Συμφωνία μπροστά στο Θεό, γάμος; Τι είναι όλα αυτά; Κουράστηκες από εκείνον το γάμο, απλά προχώρα. Δεν απαιτείται από εσένα να.... απλά φτήνια.\nΗ νοοτροπία του κόσμου... Η σύζυγος μου πρόσφατα έφερε ένα βιβλίο μαζί της από το Denver από μια από τις αδελφές εκεί στην εκκλησία. Είναι ένα βιβλίο που απευθύνεται σε νεαρούς Χριστιανούς εφήβους και νεαρά κορίτσια. Και αυτή η γυναίκα δίνει σεμινάρια μέσα στα σχολεία σήμερα. Ξέρετε ότι, η βασική, κοσμική νοοτροπία στο σχολικό σύστημα είναι ότι εάν μια νεαρή γυναίκα είναι παρθένα, δεν θεωρείται ότι είναι καλό πράγμα. Θεωρείται ότι είναι ένα αρνητικό πράγμα. Θεωρείται ότι είναι σεμνότυφη. Είναι κάποια για να την περιγελούν και να την κοροϊδεύουν. Υπάρχει απίστευτη πίεση από ομότιμους για να μην είναι παρθένα.\nΕδώ είναι που είμαστε. Είμαστε σε ένα κόσμο όπου η παρθενιά, η αναμονή μέχρι τον γάμο, είναι γελοία, είναι ανόητη. Πηγαίνεις στον Λόγο του Θεού και λέει, "Για τα οποία έρχεται η οργή του Θεού."\nΈχεις ένα σύστημα στο κόσμο που οδηγεί στην καταστροφή των ανθρώπων. Πρέπει να το καταλάβετε αυτό. Αυτό το πράγμα ζητά να καταστρέψει. Ζητά να συμμορφώσει τους ανθρώπους στην εικόνα του για να τους καταστρέψει. Αυτή είναι η νοοτροπία εκεί έξω.\nΟ Λόγος του Θεού λέει, "το συζυγικό κρεβάτι είναι αμόλυντο." Τίποτα άλλο φίλοι, τίποτα άλλο. Τι νομίζετε...ξέρετε κάτι; Όταν ήμουν στο ανώτερο σχολείο, δεν υπήρχαν προβολές στην τηλεόραση που απεικόνιζαν την ομοφυλοφιλία. Ξέρετε τι είναι η νοοτροπία σήμερα; Είναι φυσιολογικό. Είναι κληρονομικό. Έτσι γεννιούνται οι άνθρωποι.\nΟ Λόγος του Θεού λέει ότι είναι βδέλυγμα. Ο Λόγος του Θεού λέει, πάλι, "Για τα οποία έρχεται η οργή του Θεού."\nΟ κόσμος λέει, "Απλά να είσαι δημιουργικός". Τα σχολικά συστήματα, τι διδάσκουν τα παιδιά; Δεν τους διδάσκουν αποχή. Τους διδάσκουν να χρησιμοποιούν προφυλακτικά για να να μην πεθάνεις από AIDS. Αυτή είναι η νοοτροπία του κόσμου!\nΝα περνάτε καλά! Εάν είσαι ομοφυλόφιλος, να περνάς καλά! Απλά μην πιάσεις AIDS, μην μεταδόσεις αφροδίσια νοσήματα. Να είσαι σίγουρος ότι είσαι προστατευμένος. Και αν μείνεις έγκυος, μα, απλά κάνε έκτρωση! Αυτή είναι η νοοτροπία του κόσμου! Ο Θεός λέει, "Μη φονεύσεις." Ο Θεός λέει, "Μη μοιχεύσεις." Ο Λόγος του Θεού λέει, "Μη πλανιέστε, ούτε πόρνοι ούτε ειδωλολάτρες ούτε μοιχοί ούτε κίναιδοι δεν θα κληρονομήσουν τη βασιλεία του Θεού. " [1 Κορινθίους 6:9-10] "Το συζυγικό κρεβάτι είναι αμόλυντο." [Εβραίους 13:4]\nΩ, μέσα στο γάμο, ο Θεός λέει, να περνάτε καλά. Αλλά ξέρετε κάτι, ξέρετε ποιο είναι το καταπληκτικό πράγμα; Με όλη την ελευθερία που ο κόσμος λέει ότι πρέπει να έχουμε, τότε δεν είναι καταπληκτικό που η νοοτροπία του κόσμου για το σεξ είναι ότι είναι ένα βρώμικο πράγμα και ένα λερωμένο πράγμα; Και έτσι τότε, ερχόμαστε στο γάμο όπου είναι πράγματι καλό και είναι αμόλυντο, και η νοοτροπία του κόσμου είναι ότι είναι βρωμερό. Είναι καταπληκτικό! Απλά ζητά να το καταστρέψει και από τις δύο μεριές.\nΌμως ο Θεός δεν είναι αυτό που λέει. Ο Θεός λέει στο γάμο, να περνάτε καλά. Το σώμα της γυναίκας ανήκει στον άνδρα της, του άνδρα στη γυναίκα του, και λέει, εάν είσαστε παντρεμένοι, πρέπει συχνά να περνάτε καλά. Ο Θεός το δημιούργησε για να το απολαμβάνουμε με ευχαριστίες, μαζί με όλα τα άλλα στο γάμο. Είναι αμόλυντο.\nΟ κόσμος βάζει γραφικούς, άσχημους όρους. Δεν είναι; Σκεφτείτε τους όρους που χρησιμοποιεί ο κόσμος για να περιγράψει το σεξ, απλά άσχημες, βλάστημες λέξεις. Και ο Θεός δημιούργησε τον άνδρα και την γυναίκα και είπε, "Είναι καλό."\nΑυτή είναι η νοοτροπία του κόσμου. Σκεφτείτε την νοοτροπία του κόσμου για τα ρούχα. Τι λέει ο κόσμος για τα ρούχα; Λέει, γίνε ένας απόλυτος ηλίθιος και φόρεσε το παντελόνι σου κάτω στα γόνατα σου. Είπε η γυναίκα μου προχθές, παίρναμε την Charity στο σχολείο, και ένας από αυτούς τους νεαρούς που φοράει τα παντελόνια του κάτω, έσκυβε, ακουμπούσε στο αυτοκίνητο του. Εννοώ, γιατί ακόμα φοράει παντελόνια; Ας περπατάει μόνο με...γιατί δεν περπατούν αυτοί οι άνθρωποι με τα εσώρουχα τους; Τότε όταν η αστυνομία τους κυνηγά, δεν θα σκοντάφτουν! Τότε τουλάχιστον θα είναι ελεύθερο το αριστερό τους χέρι! Αυτό είναι απόλυτα ηλίθιο!\nΟ κόσμος...βασικά, τι λέει ο κόσμος για τα ρούχα; "Κυρίες, θέλετε να κερδίσετε τον άνδρα; Δείξτε το χώρισμα του στήθους, δείξτε γάμπα, δείξτε τα οπίσθια." Θυμάστε, εάν κάποιοι από εσάς παρακολουθήσατε το μήνυμα που έδωσε ο Al Martin για την σεμνότητα, ο καβάλος, τα οπίσθια, το χώρισμα του στήθους, εννοώ, το πέτυχε. Ο κόσμος λέει, "Δείξε το κυρίες. Θέλετε να κερδίσετε τους άνδρες;"\nΞέρετε τι λέει η Βίβλος; "Κυρίες, ο στολισμός σας ας είναι όχι ο εξωτερικός, αυτός με το πλέξιμο των τριχών και της περίθεσης των χρυσαφένιων αντικειμένων, ή της ένδυσης των ιματίων, αλλ' ο κρυφός άνθρωπος της καρδιάς, κοσμημένος με την αφθαρσία του πράου και ήσυχου πνεύματος, που μπροστά στον Θεό είναι πολύτιμο." [1 Πέτρου 3:3-4]\nΟ κόσμος λέει, "Κυρίες, έχετε ωραίο σώμα, δείξε το όλο." Στα μάτια του κόσμου, αυτό είναι πολύ πολύτιμο. Ο Θεός λέει ότι είναι ο στολισμός της εσωτερικής γυναίκας που είναι πολύτιμος σε Αυτόν.\nΚοσμήματα...εννοώ, ο κόσμος λέει, "Να είσαι φανταχτερός". Κοιτάζετε τον κόσμο, και φορούν δαχτυλίδια σε όλους τους τόπους. Στον κόσμο του σήμερα έχουν δαχτυλίδια μέσα στη μύτη τους, δαχτυλίδια εδώ πάνω, δαχτυλίδια στον αφαλό, δαχτυλίδια σε απερίγραπτους τόπους. Τατουάζ. Αυτός είναι ο κόσμος.\nΤώρα, αυτό είναι το πράγμα, αυτό είναι το πράγμα. Υπάρχουν νοοτροπίες, πρέπει να σκεφτούμε για την νοοτροπία. Δοξάζοντας τον Θεό.... Εννοώ, απλά σας ρωτώ, όταν το θέμα είναι τι φοράς, όταν το θέμα είναι, ξέρετε, εάν οι άνδρες θα φορούν σκουλαρίκια, εάν θα τρυπήσουν τα χείλη τους, την γλώσσα τους, την μύτη τους, γιατί; Προσπαθείς να είσαι σαν τον κόσμο; Προσπαθείς να είσαι όσο το δυνατό σαν τον κόσμο; Ο κόσμος σου κινεί την περιέργεια;\nΕννοώ, όλοι πρέπει να ρωτήσουν τον εαυτό τους, "Ποια είναι η νοοτροπία που το οδηγεί αυτό;" Να θυμάστε, η νοοτροπία του κόσμου οδηγείτε από πόθους, πάθη, επιθυμίες. Γιατί το κάνουμε αυτό; Γιατί κάνουμε αυτό που κάνουμε; Γιατί φορούμε αυτά που φορούμε; Γιατί τα κάνουμε;\nΕννοώ, εάν κάποιος θα δηλώνει ότι είναι Χριστιανός, και θα καταλήξει με σκουλαρίκια σε όλους αυτούς τους παράξενους τόπους, απλά πρέπει να διερωτηθούν, "Γιατί;" Επειδή εάν το κίνητρο που σε οδηγεί είναι η δόξα του Θεού, λοιπόν, οτιδήποτε κάνεις, να το κάνεις για την δόξα του Θεού. Αυτό είναι που πρέπει να παρακινεί τον Χριστιανό. Βλέπετε, αυτό που παρακινεί τον κόσμο είναι αμαρτωλά πάθη.\nΤώρα, σκεφτείτε το. Ποια κοσμικά πάθη γεννιούνται όταν οι άνθρωποι βάζουν σκουλαρίκια παντού; Εννοώ, έχεις κάποιον που θέλει να βάλει ένα σκουλαρίκι κάπου, ακριβώς στη μέση της γλώσσας τους, ή ακριβώς στη μέση της μύτης τους, ή οτιδήποτε. Εννοώ, αυτό είναι ένα πράγμα. Κοιτάξτε, πάλι, ξέρουμε τη μας παρακινεί Και αυτό είναι το πράγμα που ξέρω όταν ήμουν χαμένος, ξέρετε κάτι, δεν τρύπησα την μύτη μου, οδηγούσα γρήγορη μοτοσυκλέτα. Λες, αυτές είναι διαφορές του κόσμου. Ω όχι, όχι, όχι κατ' ανάγκη.\nΒλέπετε, όταν ήμουν χαμένος, περηφανευόμουν ότι αναγνωριζόμουν για ορισμένα πράγματα, και πάλι, επιθυμία για προσοχή, επιθυμία για μεγαλεία, επιθυμία για θαυμασμό, επιθυμία για φήμη. Όχι πως....με κοσμικούς τρόπους. Πως μας θέλει ο Θεός να γνωριζόμαστε; Εννοώ, όταν λέει στον Τιμόθεο, "να είναι σε όλους φανερή η προκοπή σου," προκοπή σε τι; Ποια είναι τα πράγματα που ο Παύλος λέει στον Τιμόθεο χρειάζονται να χαρακτηρίσουν την ζωή του; Ότι θα πρέπει - η προκοπή του να είναι φανερή σε όλους. Τι είδους πράγματα; Ευσέβεια, πίστη, αγάπη, αγνότητα, και άλλα.\nΑλλά σκεφτείτε, σκεφτείτε μαζί μου εδώ. Ο Μάρκος, ήταν γνωστός για την ραπ μουσική, γνωστός ως κάποιος από την ανατολική μεριά, πιθανόν σαν έναν άγριο άνθρωπο, και κρατούσε όπλο. Αλλά είχε μια φήμη. Και ξέρετε κάτι; Σαν ένα χαμένο πρόσωπο, όταν αποκτήσεις μια φήμη, ιδίως αν είναι μια που οι άλλοι θαυμάζουν, θέλεις να κρατήσεις αυτή την φήμη. Αυτός ήταν γνωστός σαν ένας ράππερ, κάπως ξακουστός.\nΚαι το πράγμα είναι, όλοι όταν είμαστε χαμένοι είχαμε φήμη για κάτι που οι άλλοι άνθρωποι θαύμαζαν. Και θέλαμε να την κρατήσουμε...και εάν δεν την είχαμε, θέλαμε να την αποκτήσουμε και σε αυτούς που την βλέπαμε, θέλαμε να είμαστε σαν αυτούς και αυτό μας παρακινούσε. Μας παρακινούσε, θέλαμε να μας αναγνωρίζουν. Θέλαμε να μας βλέπουν σαν τον επαναστάτη. Εγώ το ήθελα, αυτή ήταν η φήμη μου, επαναστάτης, άγριος, και τρεφόμουνα πάνω σε αυτό.\nΑλλά βλέπετε, φήμη, αυτό είναι κοσμικότητα. Οι άνθρωποι θέλουν να τρυπιούνται σε πολλά παράξενα σημεία και θέλουν να φαίνονται παράξενοι και θέλουν να κάνουν παράξενα πράγματα με τα μαλλιά τους και να κάνουν πολλά πράγματα. Γιατί; Είναι κυρίως... Εννοώ, αυτό είναι το πράγμα που πρέπει να ρωτήσουμε!\nΑκούστε, εάν μια Χριστιανή γυναίκα παντρεύεται και ο σύζυγος της λέει, "Γλυκιά μου, θα ήθελα ένα σκουλαρίκι στη μύτη σου εδώ," και το κάνει για να ικανοποιήσει τον σύζυγο της, ξέρετε κάτι, αυτό είναι καλό, αυτό είναι σπουδαίο. Δεν θα είμαστε νομικιστές και να πούμε δεν μπορείς να το κάνεις αυτό.\nΕάν θα φορέσεις ρούχα που μοιάζουν με του κόσμου και θέλεις να πεις, "Λοιπόν, προσπαθώ να γίνω τα πάντα σε όλους για να σώσω με κάθε τρόπο μερικούς." Να σας πω αυτό, όσοι επιθυμούν να ζήσουν με ευλάβεια είναι τι; Θα διώκονται. Φοβάμαι ότι μερικές φορές το τι κάνουν οι άνθρωποι, προσπαθούν να μην διώκονται από τον κόσμο, και έτσι θέλουν να συμμορφώνονται και θέλουν να μοιάζουν με τον κόσμο.\nΤώρα ακούστε, υπάρχει έδαφος, θεϊκό έδαφος, ένα Χριστιανικό έδαφος, που πιθανόν το να έχεις τα μαλλιά σου όπως τους Κινέζους όπως έκανε ο Hudson Taylor, όταν είσαι στη Κίνα. Άλλα να σας πω κάτι, όταν ο Hudson Taylor έφυγε από την Κίνα, δεν ντύνονταν με εκείνον τον τρόπο πλέον. Ξέρετε γιατί; Επειδή το έκανε για χάρη του ευαγγελίου.\nΒλέπετε, εάν πεις, "Λοιπόν, το κάνω για χάρη του ευαγγελίου," μα τότε μην το κάνεις συνέχεια. Κάνε το στο σενάριο όπου μπορεί να γκρεμίσει εμπόδια. Αλλά εάν δεν το κάνεις μόνο τότε, και το κάνεις συνέχεια, τότε προσπαθείς να δηλώσεις κάτι περισσότερο από το να προσπαθείς, βασικά, να φέρεις τους ανθρώπους στο ευαγγέλιο.\nΒλέπετε την νοοτροπία; Εάν η νοοτροπία είναι κάτι για να προσπαθήσεις να αφαιρέσεις τα εμπόδια για να κάνεις κάποιον να έρθει... Σαν μερικές κυρίες πιθανόν, ελπίζουμε, τους ανοίγεται κάποια πόρτα με τους Σαουδάραβες. Ξέρετε κάτι; Το να φάνε φαγητό που δεν θα έτρωγαν απαραιτήτως, ή να συμμετέχουν σε κάποιου είδους έθιμα που αλλιώς δεν θα συμμετείχαν, απλά για χάρη του ευαγγελίου, αυτό είναι κατανοητό. Αλλά όχι να υιοθετήσουν Μουσουλμανικά έθιμα, όταν είναι στο σπίτι τους. Λοιπόν, αυτό δεν είναι σωστό.\nΤο ίδιο ισχύει σχετικά με τα κοσμήματα, σχετικά με τα ρούχα. Χρειάζεται να...κοιτάξτε η Βίβλος μιλά για σεμνότητα. Εάν ντύνεσαι για να τραβάς την προσοχή στον εαυτό σου ή φοράς κοσμήματα για να τραβάς προσοχή στον εαυτό σου, αυτό είναι που δεν είναι η σεμνότητα. Η σεμνότητα δεν ζητά να τραβά την προσοχή των ανθρώπων στον εαυτό της. Η σεμνότητα ζητά να διαφέρει. και αν θα είναι γνωστή για κάτι, είναι για το πνευματικό, είναι για το εσωτερικό.\nΚαι να σας πω αυτό, ο κόσμος θέλει να καταστρέψει. Τα πάθη του οδηγούν τους ανθρώπους στη καταστροφή, ενώ ο Χριστιανισμός οδηγεί τους ανθρώπους προς την ζωή.\nΒλέπετε κυρίες, δεν θα φορέσετε κάτι που θα κάνει ένα αδελφό να σκοντάψει, εάν οδηγείσαι στην επιθυμία να ευχαριστείς τον Θεό και να αγαπάς και να βοηθάς τον αδελφό σου. Εάν θέλεις να βοηθήσεις τους αδελφούς, δεν ντύνεσαι με τέτοιο τρόπο που θα τους κάνεις να σκοντάψουν.\nΤι γίνεται με την εργασία; Τι μας λέει ο κόσμος για την εργασία; Να συνταξιοδοτηθείς, ναι, να κάνεις όσο το δυνατό λιγότερα, για τα περισσότερα λεφτά και να αποσυρθείς όσο το δυνατό γρηγορότερα. Δεν είναι σωστό; Εννοώ, δεν είναι αυτό το Αμερικάνικο όνειρο; Να συνταξιοδοτηθείς όταν είσαι σαράντα πέντε χρονών, να πας να παίζεις γκολφ συνέχεια και να μην δουλεύεις πλέον, συνταξιοδότηση;\nΕννοώ, τι άλλο μας λέει για την εργασία; Εννοώ, έχετε τις συντεχνίες, οι συντεχνίες είναι τόσο του κόσμου. Τι μας λένε οι συντεχνίες; Βασικά, το τι μας λέει ο κόσμος, "Δικαιώματα, δικαιούσαι τα πάντα. Στην πραγματικότητα, ξέρετε κάτι; Δεν είναι ανάγκη ούτε και να δουλεύεις! Απλά να ζεις από το γραφείο ευημερίας και το δικαιούσαι! Να κάνεις περισσότερα παιδιά, να κάνεις παιδιά με οχτώ διαφορετικούς άνδρες, και δικαιούσαι επίδομα από το γραφείο ευημερίας και δικαιούσαι επίδομα για φαγητό. Μην αφήσεις κάποιον να σου πει ότι δεν τα δικαιούσαι. Δικαιούσαι."\nΑδέλφια, αυτά τα λέει ο κόσμος. Ξέρετε τι λέει η Βίβλος; Εάν δεν δουλεύεις, δεν πρέπει να τρως. Ξέρετε τι λέει η Βίβλος; Εάν δεν θέλεις να δουλεύεις, η εκκλησία πρέπει να σε διαπαιδαγωγήσει με το να σε απομακρύνει. Ξέρετε τι λέει η Βίβλος; Ο Παύλος λέει, να αγωνίζεσαι τον καλό αγώνα.\nΝαι, ξέρετε τι λέει ο κόσμος; Συνταξιοδοτήσου. Ο κόσμος λέει, ζήσε τον παράδεισο σου εδώ. Αυτό είναι πραγματικά. Συνταξιοδοτήσου όσο το συντομότερο, ζήσε καλά όσο καλά μπορείς, χωρίς να εργάζεσαι.\nΑλλά αυτό είναι που λέει η Βίβλος: Αποκάλυψη 14:13, "Και άκουσα μια φωνή από τον ουρανό, που μου έλεγε: Γράψε: Μακάριοι οι νεκροί, που από τώρα πεθαίνουν εν Κυρίω." Ναι, λέει το Πνεύμα, είναι πραγματικά μακάριοι, "για να αναπαυθούν από τον κόπο τους, και τα έργα τους ακολουθούν μ' αυτούς." Ξέρετε πότε θα αναπαυθούν από τον κόπο τους; Όταν πεθάνουν.\nΞέρετε τι λέει η Βίβλος; Εάν είσαστε στον Χριστό, κτιστήκατε στον Χριστό για καλά έργα, που ο Θεός προετοίμασε, για να περπατήσετε μέσα σ' αυτά. [Εφεσίους 2:10] Και η Βίβλος λέει, επιμένουμε σε αυτά, τα επιδιώκουμε, και δεν αναπαυόμαστε από αυτά μέχρι να πεθάνουμε.\nΑυτός είναι ο καιρός μας να εργαστούμε. Ο καιρός για να αναπαυτούμε δεν είναι πάνω στο γήπεδο του γκολφ όταν φτάσεις τα εξήντα δύο. Αδέλφια, καλείστε να εργαστείτε, μέχρις ότου, σωματικά, να μην μπορείς να εργασθείς πλέον. Καλείστε να εργάζεστε μέχρι εξάντλησης για τον Χριστό. Αυτός σας δημιούργησε, Αυτός σας έσωσε, Αυτός έδωσε τον εαυτό Του, Σας αγόρασε, σας απολύτρωσε, ένας λαός ζηλωτής για καλά έργα μέχρι το τέλος. Δεν υπάρχουν διακοπές εδώ. Δεν υπάρχει συνταξιοδότηση εδώ.\nΕννοώ, ναι, υπάρχουν περίοδοι ξεκούρασης. Το χρειαζόμαστε αυτό. Όταν λέω ότι δεν έχει διακοπές, εννοώ δεν μπορείς να φύγεις. Εργαζόμαστε μέχρι το τέλος. Ο Παύλος είναι στα τελευταία του, είπε, "Αγωνίστηκα τον καλό αγώνα." Πρέπει να αγωνιστούμε μέχρι το τέλος, αδέλφια. Αυτή είναι η νοοτροπία της Βίβλου.\nΌλα όσα βρει το χέρι σου να κάνει, κάνε τα σύμφωνα με τη δύναμη σου. [Εκκλησιαστής 9:10] λέει, "και να δείχνετε φιλοτιμία στο να ησυχάζετε, να καταγίνεστε με τα δικά σας, και να εργάζεστε με τα ίδια σας τα χέρια, καθώς σας παραγγείλαμε."\nΤι θα πούμε για την νοοτροπία του κόσμου σε σχέση με την τηλεόραση; Διάβασα κάτι, δεν θυμούμαι από που το άκουσα, νομίζω κάποιος Χριστιανός μου το μετέφερε. Ήταν ένα είδος αλληγορίας. Ήταν κάπως έτσι: Ήταν μια οικογένεια. Και αυτός που έγραφε αυτή την αλληγορία μιλούσε για ένα γέρο. Το διαβάζεις και σου το παρουσιάζει με τέτοιο τρόπο όπου... παίρνεις το αίσθημα πως είναι αυτός ο γέρος. Και λέει, "Και κάθετε εκεί στη γωνιά." Και είναι μια αλληγορία για την τηλεόραση.\n"Αυτός ο γέρος κάθετε εκεί στη γωνιά. Και είναι εκεί από τότε που θυμόμαστε, και απλά μιλά όλη την ώρα." Και δημιουργεί αυτή την εικόνα, και φαντάζεσαι αυτό τον διεστραμμένο γέρο να κάθετε στο σπίτι του. Και λέει, "Αυτός ο γέρος λέει πράγματα μέσα στο σπίτι σου που σε κάνει να νιώθεις άβολα, Κάτι που δεν θα εγκρίναμε σε κανένα να μιλά έτσι στο σπίτι μας. Δεν θα το επιτρέπαμε στο σπίτι μας. Αυτός ο άνθρωπος εισηγείται πράγματα που δεν θα θέλαμε να εισηγηθούμε μέσα στο σπίτι μας. Αλλά αφήνουμε αυτόν τον διεστραμμένο γέρο να κάθετε εκεί, και μιλά και μιλά, μιλά συνέχεια. Λέει βλάστημα λόγια. Κάνει εισηγήσεις για το σεξ και σεξουαλικά υπονοούμενα που ποτέ δεν θα επιτρέπαμε στο σπίτι μας. Λέει ιστορίες που είναι διεστραμμένες και τα παιδιά μας κάθονται εκεί και τον ακούν. Αφήνουμε αυτός τον διεστραμμένο γέρο να κάθεται εκεί στη γωνιά."\nΤέλος πάντων, το όλο θέμα αναπτύσσεται με αυτόν τον τρόπο. Ξέρετε, όταν διαβάζουμε την Γραφή, ο Ψαλμωδός λέει κάτι, "Δεν θα βάλω μπροστά στα μάτια μου πονηρό πράγμα." Ξέρει κάποιος τι είπε; Δεν θα βάλει τίποτα άχρηστο. [Ψαλμός 101:3] Η νοοτροπία του κόσμου, η νοοτροπία του κόσμου, "Πρέπει να έχεις τηλεόραση! Συγκεκριμένα, πιθανόν τέσσερις τηλεοράσεις." Εννοώ, η νοοτροπία του κόσμου δεν μπορεί να διανοηθούν ότι κάποιος δεν θα έχει μια τηλεόραση. Δεν μπορούν να διανοηθούν ότι δεν έχεις καλωδιακή τηλεόραση, ή ότι δεν έχεις αντένα στη τηλεόραση σου, ή το ότι παρακολουθείς DVD που διάλεξες προσεχτικά. Δεν μπορεί καν να το διανοηθεί. Ας τα να πάνε.\nΘυμούμαι μια φορά, είμαστε στον παππού και την γιαγιά μου, που είναι 80 χρονών. Πήρα την οικογένεια μου στο πίσω υπνοδωμάτιο. Απλά, το ξεκαθάρισα, δεν θα είμαστε εκεί όπου ήταν η τηλεόραση εάν θα επέμεναν να...τελικά, η γιαγιά μου αντιλήφθηκε. Η γιαγιά μου καθόταν εκεί, και όταν κάποιος έλεγε κάτι, αυτή έλεγε, "Ω, αυτό δεν είναι ωραίο." Ξέρετε, δεν είναι αυτό όπως να αφήσεις αυτόν το γέρο μέσα στο σπίτι σου στη γωνία; Απλά κάθεται εκεί και μιλά διεστραμμένα. Δεν θα το επέτρεπες ποτέ αν κάποιος ερχόταν και το έλεγε αυτό. Θα έλεγες, "Κύριε, παρακαλώ φύγε από το σπίτι μου"\nΚαι όμως, η νοοτροπία του κόσμου, αφήνει αυτά τα σκουπίδια να έρχονται μέσα.\nΤι λέτε για... εννοώ, ξέρουμε την νοοτροπία του κόσμου. Ο κόσμος, όπως μιλήσαμε την προηγούμενη φορά, η επιθυμία, η επιθυμία των ματιών, οι επιθυμίες των ματιών, ένα πράγμα που απλά προμηθεύει τις κοσμικές επιθυμίες.\nΗ ομορφιά, τι νομίζει ο κόσμος για την ομορφιά. Δεν νομίζω ότι είναι μυστήριο το τι νομίζει ο κόσμος για την αλήθεια. Τι λέει ο κόσμος για την αλήθεια; Ο κάθε ένας έχει την δική του. Μπορεί να θυμάστε, τον Paul Washer να λέει, "Ω, οι άνθρωποι σε θαυμάζουν όταν ψάχνεις για την αλήθεια." Αυτό που δεν ανέχεται ο κόσμος είναι όταν λες τι; "Την βρήκα."\nΟ Ιησούς Χριστός είπε, "Ήρθα σε τούτο τον κόσμο για να δώσω μαρτυρία για την αλήθεια." Εκεί είναι η αλήθεια! Και είπε, "Εγώ είμαι η αλήθεια." Ο κόσμος λέει δεν υπάρχει απόλυτη αλήθεια. Ο Χριστός λέει, "Εγώ είμαι η αλήθεια." [Ιωάννην 14:6] Ω, θα έρθεις αντιμέτωπος με τον κόσμο μόλις πεις, "Εδώ είναι η αλήθεια."\nΓνωρίσαμε κάποιον στη πανεπιστημιούπολη σήμερα, που ισχυριζόταν ότι είναι Χριστιανός, όμως μόλις αρχίσαμε να λέμε "Αυτή είναι η αλήθεια," άρχισε να λέει, "Όλοι την ερμηνεύουν διαφορετικά και για αυτό υπάρχουν όλα αυτά τα δόγματα και έτσι υπάρχουν όλα αυτά τα δόγματα επειδή κανένας πραγματικά δεν έχει την αλήθεια, κανένας δεν ξέρει τι είναι η αλήθεια, κανένας δεν είναι δυνατόν να ερμηνεύσει την αλήθεια. Υπάρχει μόνο μια εκκλησία εκεί έξω κάπου που ξέρει ποια είναι η αλήθεια. Αλλά, ξέρετε, ποιοι είμαστε εμείς," είπε, "Οι Βαπτιστές, υπάρχουν μόνο εδώ και πεντακόσια χρόνια, έτσι δεν είναι δυνατόν να την έχουμε εμείς. Δεν πηγάζει από εμάς." Αυτός είναι ο τρόπος που σκέφτεται ο κόσμος. Αυτή είναι η νοοτροπία του κόσμου.\nΤι προσπαθούσα να του πω, είναι ότι από αυτήν την αλήθεια, ο Ιησούς λέει, "Πολλοί θα μου πουν κατά την ημέρα εκείνη, 'Κύριε, Κύριε,'" που σημαίνει, πολλοί που είναι θρησκευόμενοι δεν έχουν την αλήθεια, δεν τους γνωρίζει ο Χριστός. Είναι μέσα στη πλάνη.\nΕννοώ, δεν είναι καταπληκτικό; Έχουμε ανθρώπους, ακόμα μέσα στην εκκλησία μας, που είναι εκεί και μετά αρχίζουν να πέφτουν πίσω στις αμαρτίες τους, και τι θέλουν να κάνουν πρώτα με την αλήθεια; Θέλουν να την συμβιβάσουν. Θέλουν αμέσως να πουν, "Α, ο Χριστός δεν είναι Κύριος. Δεν είναι αλήθεια."\nΑς το πούμε απλά αυτό, τι θέλει να κάνει ο κόσμος τον Χριστό; Όπως είπα, ο κόσμος έχει γνώμες για τα πάντα, και σας εγγυώμαι ότι έχουν γνώμες για τον Χριστό.\nΤι είναι...Εννοώ, εάν θα τα συνοψίσεις, εννοώ, εάν πάρεις το Ισλάμ και τον Ινδουισμό και τον Βουδισμό και τον Καθολικισμό και τον Αθεϊσμό και τα συνοψίσεις, ολόκληρο τον κόσμο, ολόκληρο το σατανικό σύστημα, Και θα έβγαζες συμπέρασμα, τι λέει ο κόσμος για τον Χριστό; Σταύρωσε Τον! Κατάστρεψε Τον! Ότι και να κάνει ο κόσμος με τον Χριστό, θέλουν να ξεκάνουν τον βιβλικό Χριστό, να τον ξεσχίσουν. "Δεν είναι Αυτός που λέει η Βίβλος ότι είναι. Κάνε Τον κάτι άλλο, όμως δεν μπορούμε να ανεχτούμε εκείνον τον Χριστό! Σταύρωσε Τον, σκότωσε Τον, κατάστρεψε Τον!" Ο άνθρωπος θα ξερίζωνε τον Χριστό αν μπορούσε.\nΑυτή είναι η ημερήσια διάταξη του κόσμου. Και έτσι ξέρετε τι κάνουν; Ο κόσμος θέλει την αμαρτία του. Να θυμάστε, οδηγείτε από τις επιθυμίες. Σωστά; Οδηγείται από το πάθος. Λοιπόν, ξέρετε κάτι, δεν μπορείς να ζήσεις άνετα με ένα Χριστό που λέει ότι θα έρθει για να κρίνει τους ανθρώπους, και ότι οι πόρνοι και οι μοιχοί και οι κίναιδοι και κλέφτες και οι λαίμαργοι και οι πλεονέκτες, και όλοι αυτοί οι άνθρωποι με αυτές τις αχαλίνωτες επιθυμίες θα ριχτούν στην κόλαση με τα πλήθη, από Αυτόν που είναι ο κριτής, που θα κρίνει τους ζωντανούς και τους νεκρούς εκείνη την ημέρα.\nΟι άνθρωποι δεν μπορούν να ανεχθούν εκείνον τον Χριστό. Και έτσι ξέρετε τι πρέπει να κάνουμε; Ξέρετε τι απαιτούν οι επιθυμίες μας, και τα πάθη μας, σαν φυσικοί άνθρωποι; Να επαναπροσδιορίσουμε τον Χριστό. Αυτό έκανα όταν ήμουν χαμένος. "Ω, η Βίβλος λέει εάν πιστεύω σε Αυτόν....Δεν ξέρω τι είναι όλα τα άλλα πράγματα, αλλά είναι αρκετά να πιστεύεις σε Αυτόν, είναι αρκετό." Οτιδήποτε για μετάνοια ή να κάνεις το θέλημα του Πατέρα ή, λες ότι Τον γνωρίζεις και δεν κρατάς τις εντολές Του, είσαι ψεύτης... Δεν ήξερα για αυτά. Δεν ήθελα να ξέρω για αυτά! "Απλά έλεγε πίστευε. Πίστευα ότι είναι μια πραγματική προσωπικότητα."\nΑλλά βλέπετε, η Βίβλος... βλέπετε, αυτό είναι που λέει ο κόσμος για την πίστη, "Απλά πίστευε." Και η Βίβλος λέει, "Ω όχι, η πίστη χωρίς έργα είναι νεκρή! [Ιάκωβος 2:17] Η πίστη χωρίς δικαιοσύνη δεν είναι καθόλου πίστη. Η πίστη που δεν τα πουλά όλα όσα έχει, μια πίστη όπου ο Χριστός είναι πιο πολύτιμος από όλα, δεν μπορείς να είσαι μαθητής Του." [Λουκά 14:33] Βλέπετε, αυτό είναι που λέει η Βίβλος.\nΟ κόσμος λέει, "Ω, πίστη, απλά πίστευε. Ο Χριστός, δεν είναι....." Βασικά, ξέρετε τι κάνει ο κόσμος, σκεφτείτε μαζί μου. "Είναι ένα μωρό σε μια φάτνη." Ω, δεν αγαπά ο κόσμος τα Χριστούγεννα; Τι άκακος Χριστός. Έρχεσαι στο μεγάλο άσπρο θρόνο της κρίσης, έρχεσαι στο 2 Θεσσαλονικείς κεφάλαιο 1, και ο Ιησούς Χριστός έρχεται με μεγάλη δόξα κάνοντας εκδίκηση σ' αυτούς... δεν διάβασαν ποτέ οι άνθρωποι; "Εκείνους τους εχθρούς μου, που δεν με θέλησαν να βασιλεύσω επάνω τους, φέρτε τους εδώ, και κατασφάξτε τους μπροστά μου." [Λουκάν 19:27] Αυτός είναι ο Χριστός της Βίβλου και οι άνθρωποι δεν μπορούν να το ανεχθούν αυτό. Άνδρες του κόσμου...ο κόσμος δεν έχει αντοχή. Οι θρησκείες του κόσμου: Μπορείς να υπηρετήσεις τον Θεό και έτσι να μπορέσεις να μπεις στον παράδεισο. Η Βίβλος λέει, "Δεν υπάρχει αυτός που πράττει το αγαθό, δεν υπάρχει ούτε ένας." [Ρωμαίους 3:10,12] Δεν υπάρχει κανένας που κάνει το καλό, καθόλου. Η δικαιοσύνη τους είναι σαν ένα ρυπαρό ιμάτιο. [Ησαΐας 64:6]\nΒλέπετε, ο κόσμος έχει νοοτροπίες για αυτά τα πράγματα. Πρέπει να φέρουμε την σκέψη μας σε υποταγή στο Χριστό. Πρέπει να φέρουμε τις ζωές μας σε υποταγή στο θέλημα του Θεού, όχι να οδηγούμαστε από τα πάθη μας.\nΑδέλφια, αυτό είναι τόσο σημαντικό. Πρέπει να διερωτηθείς γιατί κάνεις αυτό που κάνεις; Γιατί σκέφτεσαι αυτό που σκέφτεσαι; Πρέπει να ρωτήσετε τους εαυτούς σας, "Κάνω αυτό που κάνω επειδή το βλέπω αυτό στο Λόγο του Θεού, το βλέπω να είναι σύμφωνα με το θέλημα Του, Το βλέπω να είναι για την δόξα Του, από ότι ξέρω;"\nΔιότι θα σου πω αυτό, εάν οδηγείσαι από άλλες επιθυμίες και άλλα πάθη, καλύτερα να προσέχεις. Αυτά τα πάθη ζητούν να καταστρέψουν την ψυχή σου, δίνουν μάχη. Και αν ζεις μια ζωή όπου οι αποφάσεις σου, ο τρόπος που ντύνεσαι, τα πράγματα που κάνεις, τα πάρτι που παραβρίσκεσαι, το τι κάνεις με την ζωή σου, ο τρόπος που μεταχειρίζεσαι τα λεφτά σου, ο τρόπος που μεταχειρίζεσαι το σεξ, ο τρόπος που μεταχειρίζεσαι εκείνους του αντίθετου φύλου, ο τρόπος που μεταχειρίζεσαι τον γάμο, ο τρόπος που μεταχειρίζεσαι την αμαρτία, ο τρόπος που μεταχειρίζεσαι τον Χριστό, ο τρόπος που μεταχειρίζεσαι την θρησκεία... εάν δεν διατυπώνεται από τον Λόγο του Θεού... αδέλφια, αυτή είναι μια μάχη, αυτή είναι μια μάχη εδώ.\nΧρειαζόμαστε μυαλά και συλλογισμούς που είναι υποταγμένα στον Χριστό, όχι υποταγμένα στις πρόστυχες μας επιθυμίες. Αυτό είναι κλειδί, δίνουν μάχη. Αυτές οι κοσμικές επιθυμίες δίνουν μάχη. Ο κόσμος ζητά να μας συμμορφώσει. Πρέπει να αντισταθούμε στη συμμόρφωση. Αδέλφια, θα αντισταθείτε με την αλήθεια, με το να βλέπετε τα πράγματα με τον τρόπο που πραγματικά είναι, με το να οδηγείστε από βιβλικές αρχές, με το να ζητάτε να βάλετε την σωστή αξία στα πράγματα, να δίνετε αξία στα πράγματα με τον τρόπο που ο Χριστός τους έδινε αξία, με τον τρόπο που η Γραφή τους δίνει αξία, τον τρόπο που ο Θεός τους δίνει αξία.\nΕγγυώμαι ότι σε όλα αυτά που ο κόσμος δίνει αξία, ο Θεός τα απορρίπτει. Και σε εκείνα που ο Θεός δίνει αξία, ο κόσμος τα απορρίπτει. Άκουσε κάποιος ένα εδάφιο που ακούγεται κάπως παρόμοιο με αυτό, που είπε ο Ιησούς; Ποιο είναι; "Εκείνο που είναι ψηλό ανάμεσα στους ανθρώπους, είναι βδέλυγμα μπροστά στον Θεό." [Λουκά 16:15]\nΑδέλφια, ο κόσμος είναι ένα βδέλυγμα. Προσπαθείς να γίνεις φίλος αυτού του κοσμικού συστήματος και είσαι σε έχθρα με τον Θεό. Ακούστε αδέλφια, το να συμμορφωθείς είναι να αποξενωθείς από τον Θεό. Τα δύο δεν πάνε μαζί. Δεν μπορείς να υπηρετείς τα λεφτά και να υπηρετείς τον Θεό, είναι εντελώς αντίθετα.\nΛοιπόν, χωρίς αμφιβολία, υπάρχουν και άλλες καταστάσεις όπου πρέπει να προσέξουμε. Μπορείτε να σκεφτείτε για κάποιες μεγάλες καταστάσεις που δεν σχολίασα για τις οποίες ο κόσμος έχει γνώμη; Η στάση του κόσμου για τα πάντα είναι απολύτως αντίθετη από αυτή του Θεού. Παράτησε την.\nΓι' αυτό το να είσαι φίλος του κόσμου είναι να είσαι σε έχθρα με τον Θεό, επειδή είναι διαμετρικά αντίθετα. Δείξε μου τον τρόπο που ο κόσμος σκέφτεται για οτιδήποτε, και οι ιδέες του Θεού είναι ακριβώς αντίθετες.\nΚαι αδέλφια, όπως είπα προηγουμένως, στην κυριολεξία κολυμπούμε μέσα σε αέρα που είναι διάχυτος από κοσμικότητα. Σου κάνει επίθεση στο διαδίκτυο, στη τηλεόραση, στις ταινίες, στις εφημερίδες, στο ραδιόφωνο, στα κινητά σας τηλέφωνα. Έρχεται σε μας από κάθε μεριά.\nΑδέλφια, θα σας πω, δεν υπάρχει αντικατάστατο από το να είσαι στο Λόγο συνεχώς, κάθε μέρα. Είναι αναγκαίο να είμαστε άνδρες και γυναίκες του Βιβλίου. Αυτή είναι η αλήθεια. Εκείνο το κοσμικό σύστημα, είναι χτισμένο πάνω σε ψέμματα. Είναι όλο ψέμματα. Ζητά να καταστρέψει τους ανθρώπους με ψέμματα.\nΕκείνες οι επιθυμίες στους Εφεσίους κεφάλαιο 4, ονομάζονται απατηλές επιθυμίες, επειδή πάντα λένε ψέμματα. Ξέρετε ότι δεν είναι αλήθεια. Οτιδήποτε τα πάθη των ανθρώπων επιδιώκουν, είναι τελικά πάντα ένα ψέμα, ποτέ δεν δίνει αυτό που προσφέρει. Όλα που προσφέρει ο κόσμος είναι ένα ψέμα, όλα, όλα. Πήγαινε κοίταξε το νεκρό σώμα μέσα στο φέρετρο και τότε αντιλαμβάνεσαι, είναι όλα ένα ψέμα.\nΤο τι σας ζητώ να κάνετε, είναι να σκεφτείτε, Παρακαλώ, σκεφτείτε! Γιατί κάνεις αυτό που κάνεις; Γιατί ντύνεσαι με τον τρόπο που ντύνεσαι; Γιατί χρησιμοποιείς τα κοσμήματα που χρησιμοποιείς; Γιατί κάνεις αυτό που κάνεις με τα λεφτά σου; Γιατί κάνεις αυτό που κάνεις με τον χρόνο σου; Γιατί παρακολουθείς αυτό που παρακολουθείς στην τηλεόραση ή στον κινηματογράφο ή στον υπολογιστή; Γιατί κάνεις αυτό που κάνεις στον υπολογιστή;\nΈχεις λόγους που δοξάζουν τον Θεό για όλα αυτά; Ζεις μέσα σε αυτή την πίστη, πιστεύοντας "εκείνο που κάνω δοξάζει τον Θεό," επειδή, οτιδήποτε δεν είναι από πίστη, είναι αμαρτία. Οτιδήποτε κάνετε, οτιδήποτε τρώτε ή πίνετε, να κάνετε τα πάντα προς δόξα του Θεού. [1 Κορινθίους 10:31]\nΠρέπει να είμαστε άνθρωποι που σκέφτονται. Μην το κάνετε επειδή άλλοι άνθρωποι στο σχολείο το κάνουν. Μην το κάνετε επειδή άλλοι άνθρωποι στη δουλειά το κάνουν. Το κοσμικό σύστημα είναι παντού τριγύρω μας. Να κάνετε αυτό που κάνετε επειδή το βεβαιώνεται από τον Λόγο του Θεού. Τελεία.\nΕίναι τα κίνητρα σας δόλια επιθυμία, κοσμική επιθυμία, επιθυμίες που κάνουν μάχη ενάντια στη σάρκα σου ή ενάντια στην ψυχή σου; Οδηγούνται από αυτές τις επιθυμίες ή οδηγούνται από την επιθυμία να ευχαριστήσεις τον Θεό; Αυτό είναι που πρέπει να ρωτήσουμε τον εαυτό μας. Ποιο είναι το κίνητρο; "Λοιπόν, ντύνομαι έτσι για να τραβήξω την προσοχή αυτού του άνδρα." Ελπίζω ότι θα δεις ποιο είναι το κίνητρο. Όταν η Βίβλος λέει, εάν θέλεις να τραβήξεις την προσοχή ενός άνδρα, το είδος της προσοχής που πιθανόν να πρέπει να προσπαθείς να πάρεις, θα πρέπει να καλλιεργείς ένα πράο και ήσυχο πνεύμα, κυρίες, γνωρίζοντας τη Γραφή. Αυτό είναι που λέει στη 1 Πέτρου 3.\nΕννοώ, νεαροί άνδρες, εάν προσπαθείτε να τραβήξετε την προσοχή των κοριτσιών, γυμνάζεστε επειδή θέλετε να γίνεται τεράστιοι και να μοιάζετε με τον κόσμο... τώρα κοιτάξτε, η σωματική άσκηση ωφελεί μερικούς. Εάν σε βοηθά για να πειθαρχήσεις τον εαυτό σου, και σε κάνει να νιώθεις καλύτερα και δεν σε κάνει να νιώθεις κουρασμένος όλη μέρα, και μπορείς να κάνεις με λιγότερο ύπνο και σε κάνει ολικά καλύτερα, μπορεί να υπάρχει θέση για αυτό. Αλλά οδηγείτε από ευσέβεια;\nΤο τι φοράμε... εννοώ, φοράς αυτό που φοράς επειδή θέλεις να δοξάσεις τον Θεό; Δίνεις, χρησιμοποιείς τα λεφτά σου με τρόπους που δοξάζουν τον Θεό; Ποιο είναι το κίνητρο σου με εκείνο που κάνεις με τα λεφτά σου;\nΕάν θα πάρεις απόφαση να έχεις τηλεόραση ή να μην έχεις... ξέρω Χριστιανούς που τις έχουν, ξέρω Χριστιανούς που δεν τις έχουν. Ποιο είναι το κίνητρο σου; Τι εκπληρώνεις;\nΌταν τρως, γιατί τρως με τον τρόπο που τρως; Όταν πίνεις...εάν θα έλεγες, "Λοιπόν, η Βίβλος μου επιτρέπει να πίνω αλκοολούχα ποτά," χρειάζεται να ρωτήσεις τον εαυτό σου γιατί. Γιατί το κάνεις; Υπάρχει κίνητρο εκεί που δοξάζει τον Θεό; Δεν δοξάζεις τον Θεό εάν κάνεις πράγματα που θα προκαλέσουν τον αδελφό σου να σκοντάψει, και το κάνεις ακριβώς μπροστά του. Εάν το φαγητό και το ποτό προκαλούν τον αδελφό σου να σκοντάψει, πρέπει να απέχεις.\nΓιατί κάνουμε αυτό που κάνουμε; Προσπαθούμε να κερδίσουμε ανθρώπους στο Χριστό; Ο Hudson Taylor ντυνόταν σαν έναν Κινέζο για να κερδίσει Κινέζους. Και το πέτυχε! Ο Παύλος σε όλους έγινε τα πάντα, για να σώσει με κάθε τρόπο μερικούς. Με κάθε τρόπο, για να σώσει μερικούς!\nΒλέπετε, όταν οδηγείσαι από αγάπη, όταν οδηγείσαι από την επιθυμία να σώσεις ανθρώπους, όταν οδηγείσαι από την επιθυμία να μεγαλώσεις, όταν οδηγείσαι από την επιθυμία να γίνεις πιο θεοσεβής, όταν οδηγείσαι από την επιθυμία να γίνεις πιο πράος, περισσότερο γνώστης της Γραφής, όταν οδηγείσαι από την επιθυμία να μην κάνεις τους αδελφούς και τις αδελφές να σκοντάψουν... βλέπετε, βλέπετε το κίνητρο!\nΈναντι του απλά να θέλεις ευχαρίστηση. Και να κάνεις αυτό που κάνεις επειδή θέλεις να διασκεδάσεις. Να κάνεις αυτό που θέλεις να κάνεις επειδή θέλεις να απολαύσεις. Να κάνεις αυτό που θα κάνεις επειδή θέλεις να ικανοποιήσεις αυτές τις επιθυμίες. Αυτό είναι επικίνδυνο έδαφος.\nΑκούστε, δίνουν μάχη εναντίον της ψυχής. Και οι άνθρωποι χάνουν την ψυχή τους σε αυτή τη μάχη συνεχώς. Με την χάρη του Θεού, με την αντοχή του Θεού, με την δύναμη του Θεού, μείνετε στον Χριστό και ζητάτε να ζείτε με τα σωστά κίνητρα, φέρνοντας στη σκέψη σου ζωή. φέρνοντας τα κίνητρα σας στη υποταγή του Χριστού συνέχεια. Στην υποταγή του Χριστού, να καθοδηγείσαι, να οδηγείσαι, να υποκινείσαι από την αγάπη. Άσε την αγάπη να κυβερνά την ζωή σου. Άσε την αγάπη για τον Θεό και την αγάπη για τον συνάνθρωπο σου να κυβερνά τα κίνητρα σου. Όχι τα πάθη, αλλά την αγάπη!\nSeries: Η Μάχη με την Αμαρτία\nΗ Μάχη με την Αμαρτία: Θέλω να Κάνω Αυτό που Θέλω Εγώ.\nΗ Μάχη με την Αμαρτία: Εισάγωγη (Μέρος 1)


`Το πρόγραμμα New Seal στοχεύει στην ανάκτηση της εμπιστοσύνης των καταναλωτών - Olive Oil Times\nΟι καταναλωτές εξαιρετικά παρθένου ελαιολάδου έχουν περιορισμένες επιλογές για να προσδιορίσουν εάν τα χρήματά τους δαπανώνται για το πραγματικό πράγμα. Ακόμα κι αν γνωρίζουν ότι πρέπει να ελέγξουν το μπουκάλι ελαιολάδου για ημερομηνίες φρεσκάδας ή σφραγίδα έγκρισης από ένα αξιόπιστο πρακτορείο, θα μπορούσαν να υπάρχουν προβλήματα ποιότητας, όπως αυτά που προκαλούνται από ακατάλληλο χειρισμό.\nΤο Extra Virgin Alliance (EVA) είναι ένας νέος οργανισμός που ιδρύθηκε από τον Paul Miller, τον πρόεδρο της Αυστραλιανής Ένωσης Ελαιολάδου και την Alexandra Kicenik Devarenne, σύμβουλο και εκπαιδευτικό ελαιολάδου. Η EVA είναι μια μη κερδοσκοπική εμπορική ένωση με στόχο την αποκατάσταση της εμπιστοσύνης στην αγορά.\nΟι παραγωγοί παγκοσμίως που συμφωνούν με τις δοκιμές των προϊόντων και οι οποίοι πληρούν τα πρότυπα μπορούν να κερδίσουν το σήμα EVA της ποιότητας και της αυθεντικότητας. "Μια σφραγίδα ή εγγύηση είναι ο μόνος τρόπος για τους ανθρώπους να πάρουν τη διαβεβαίωση ότι παίρνουν αυτό που νομίζουν ότι παίρνουν ", δήλωσε ο Μίλερ.\nΑυτό που διακρίνει το πρόγραμμα EVA από κάποιες άλλες είναι η εστίασή του "ποιότητα στο ράφι ", δήλωσε ο Μίλλερ. Η αξιολόγηση του πετρελαίου όταν γίνεται είναι ένα πράγμα, αλλά υπάρχουν πολλές πιθανότητες να υπονομευθεί η ποιότητα μετά από αυτό το σημείο, όπως στη διαδικασία αποστολής ή μέσω ζητημάτων με τον λιανοπωλητή, σημείωσε.\nΣτο πρόγραμμα EVA, οι συμμετέχοντες παραγωγοί θα υποδείκνυαν a "Best Before "για τα ελαιόλαδα. Οι ελεγκτές τρίτων θα αγόραζαν έλαια από τα ράφια της αγοράς πριν από την ημερομηνία αυτή και θα τα δοκιμάζαν για συμμόρφωση με τα πρότυπα EVA. Η δοκιμή για την εκπλήρωση των προτύπων EVA θα περιλαμβάνει τόσο χημικές όσο και αισθητικές αναλύσεις.\nΟ Kicenik Devarenne έδειξε ότι οι περισσότερες τρέχουσες αισθητικές αναλύσεις επικεντρώνονται στην ανίχνευση ελαττωμάτων. Η δοκιμή EVA θα προχωρήσει περαιτέρω και θα συμπεριλάβει "περιγραφικές αναλύσεις της θετικής πλευράς ώστε οι παραγωγοί και οι καταναλωτές να μπορούν να γνωστοποιήσουν καλύτερα τι γεύση του ελαιόλαδου και πώς να τα χρησιμοποιήσει καλύτερα ».\nΗ EVA σκοπεύει να παράσχει εκπαίδευση στους καταναλωτές δικτυακός τόπος, συμπεριλαμβανομένων των πληροφοριών για τον παραγωγό και τα προφίλ γεύσης του πετρελαίου και τις καλύτερες χρήσεις με τα τρόφιμα. Ο στόχος είναι να "κάνουν τα πρότυπα πιο χρήσιμα και χρήσιμα εργαλεία ", δήλωσε ο Μίλλερ.\nΥπάρχουν ήδη παραγωγοί από έξι ηπείρους και εννέα χώρες που έχουν γίνει μέλη του προγράμματος, σύμφωνα με την EVA. "Είναι οι παραγωγοί που έχουν το όραμα και μπορούν να το δουν καλό ελαιόλαδοοι παραγωγοί από όλο τον κόσμο έχουν κοινούς στόχους και κοινά προβλήματα », δήλωσε ο Kicenik Devarenne.\nΑν και άλλες ομάδες προσφέρουν σφραγίδες ποιότητας ελαιολάδου, η Miller πιστεύει ότι αυτές οι ομάδες θα δουν το πρόγραμμα EVA ως μια ευπρόσδεκτη προσθήκη. "Πολλοί από τους πιστοποιούντες ενδιαφέρονται για την ονομασία προέλευσης και αυτό θα βοηθήσει με αυτό », είπε.\nΟ Miller δήλωσε ότι οι παραγωγοί ποιότητας έχουν ήδη οδηγήσει σε παράδειγμα και προβλέπει ότι με τη συμμετοχή τους η EVA θα βελτιώσει την αλυσίδα εφοδιασμού και θα αποκαταστήσει την εμπιστοσύνη των καταναλωτών.\nΠερισσότερα άρθρα σχετικά με: Εξαιρετική Παρθένος Συμμαχία (EVA), ποιότητας ελαιόλαδου, προγράμματα σφραγίδας ελαιολάδου


IVECO και Air Liquide θα συνεργαστούν για την υδρογονοκίνηση - GetElectric\nΑρχική EVs IVECO και Air Liquide θα συνεργαστούν για την υδρογονοκίνηση\nIVECO και Air Liquide θα συνεργαστούν για την υδρογονοκίνηση\nΗ IVECO, κατασκευάστρια μεγάλων εμπορικών οχημάτων και η Air Liquide, από τους μεγαλύτερους “παίκτες” στον κλάδο της Βιομηχανίας και της Υγείας, υπέγραψαν μνημόνιο συνεργασίας για την ανάπτυξη της υδρογονοκίνησης στην Ευρώπη.\nΑμφότερες οι εταιρείες θα προσφέρουν τα μέσα και τους πόρους για την ανάπτυξη βαρέων οχημάτων με fuel cells υδρογόνου. Επιπλέον, θα συνεργαστούν στον τομέα των σταθμών ανεφοδιασμού υδρογόνου στις κεντρικές ευρωπαϊκές “αρτηρίες” μεταφοράς αγαθών. Μαζί θα προωθήσουν την υδρογονοκίνηση στην Γηραιά Ήπειρο.\nIVECO και Air Liquide ήδη συνεργάζονται στο project HyAMMED (Hydrogène à Aix-Marseille pour une Mobilité Ecologie et Durable) στη Νότια Γαλλία για την ανάπτυξη του πρώτου στόλου fuel-cell φορτηγών 44 τόννων στην Ευρώπη. Αυτά θα ανεφοδιάζονται στο πρώτο πρατήριο υδρογόνου υψηλής-πίεσης που θα παρέχει έως και 1 τόννο υδρογόνου ημερησίως.\nΠροηγούμενο άρθρο30 νέα ηλεκτρικά μοντέλα ετοιμάζει η Toyota\nΕπόμενο άρθροOlympus X195, ηλεκτρικό MTB με fat λάστιχα στα €846!


Φλορίντα Πετρουτσέλι: Δείτε πώς φωτογράφισε τα παιδιά της (pics) - Mothersblog.gr\nΗ κόρη της παρουσιάστριας και δημοσιογράφου θα γίνει τριών ετών τον προσεχή Ιούλη και ο γιος της είναι μόλις δέκα μηνών. To αγοράκι θα πάρει το όνομα Κωνσταντίνος και νονά του θα είναι η Ελεονώρα Μελέτη. Η διάσημη μαμά είναι αρκετά ενεργή στα social media και δεν είναι λίγες οι φορές που έχει μοιραστεί με τους διαδικτυακούς της φίλους, στιγμιότυπα από την καθημερινότητά της μαζί τους. Αυτή περιλαμβάνει, παιχνίδια, βόλτες και φυσικά πολλές αγκαλιές.\nΟι φωτογραφίες ωστόσο και με τα δύο της παιδιά δεν είναι πολλές. Την πρώτη είχε ανεβάσει λίγες ημέρες μετά τη γέννηση του γιου της το Μάιο του 2020, τη δεύτερη τον περασμένο Ιούλιο ανήμερα των γενεθλίων της κόρης και του συζύγου της και μία ακόμα την πρώτη μέρα του νέου έτους.\nΤην τελευταία φωτογραφία με τον γιο και την κόρη της, ανέβασε δύο ημέρες πριν. Τα δύο αδερφάκια κάθονται μπρούμυτα στο πάτωμα του σπιτιού και η διάσημη μαμά απαθανάτισε το στιγμιότυπο. H μικρή Μαίρη φοράει ροζ πιτζάμες με ζωάκια και το αγοράκι λευκές με πολύχρωμα αυτοκινητάκια.\nΔείτε ακόμα περισσότερες φωτογραφίες που έχει ανεβάσει η Φλορίντα Πετρουτσέλι με τα παιδιά της στην gallery που ακολουθεί.


Οι λάτρεις των UFO συγκεντρώνονται στην έρημο της Νεβάδα – Μαζική εισβολή στην απαγορευμένη περιοχή 51! – Mourmoura.gr\nΕδώ και χρόνια φημολογείται ότι φυλάσσονται κρατικά μυστικά που αφορούν τους εξωγήινους!\nΟι λάτρεις των UFO άρχισαν να συγκεντρώνονται στην ύπαιθρο της Νεβάδας σήμερα, κοντά στη μυστική στρατιωτική εγκατάσταση που είναι γνωστή με την ονομασία «Περιοχή 51», όπου εδώ και χρόνια φημολογείται ότι φυλάσσονται κρατικά μυστικά που αφορούν τους εξωγήινους. Οι τοπικές αρχές ελπίζουν ότι οι (γήινοι) επισκέπτες έχουν ειρηνικούς σκοπούς.\n16χρονος μαχαιρώνεται μέχρι θανάτου!


Η Hyundai αποκαλύπτει το νέο Santa Fe. Οι πρώτες φωτογραφίες! | Dialogos\nΗ Hyundai αποκαλύπτει το νέο Santa Fe. Οι πρώτες φωτογραφίες!\nFeb 7, 2018 - 3:29 pm\nΗ αυτοκινητοβιομηχανία Hyundai έδωσε στη δημοσιότητα τις πρώτες φωτογραφίες του Santa Fe νέας γενιάς, με την πρώτη παρουσίαση να τοποθετείται στον τρέχοντα μήνα. Το μεγαλύτερο από τα επιβατικά της Hyundai, αντιπροσωπεύει τη φιλοσοφία της εταιρείας στα μοντέλα SUV και συνεχίζει την επιτυχημένη παρουσία της σ’ αυτή την κατηγορία. Το Santa Fe τέταρτης γενιάς είναι ένα ισχυρό SUVμε δυναμικά χαρακτηριστικά και πρωτοποριακή άνεση στο σαλόνι του.\nΟι εξωτερικές διαστάσεις του, κάνουν το νέο Santa Fe ακόμα πιο επιβλητικό. Με μήκος 4.770 χιλ. και πλάτος 1.890 χιλ. και με μεγαλύτερο μεταξόνιο, προσφέρει μεγαλύτερη άνεση στους επιβάτες. Η Hyundaiενδιαφέρεται έμπρακτα για την άνεση και ασφάλεια των πελατών της γι’ αυτό και προσφέρει τον καλύτερο δυνατό εξοπλισμό, μέσα από την τεχνολογία Smart Sense. Το πακέτο ασφαλείας περιλαμβάνει και το νέο σύστημα Rear Cross – Traffic Collision – Avoidance Assist, που βοηθά τον οδηγό, σε συνθήκες περιορισμένης ορατότητας, προειδοποιώντας τον για οχήματα\nπου έρχονται από το πλάϊ, ενεργοποιώντας και τα φρένα αυτόματα. Το Safety Exit Assist αποτρέπει δυστυχήματα όταν οχήματα πλησιάζουν από πίσω, κλειδώνοντας προσωρινά τις πόρτες, για ασφαλή έξοδο των επιβατών στο χρόνο που επιβάλλεται.\nΚαιρός: Σκόνη μέχρι και την Παρασκευή


Video Review: Spb Mobile Shell σε HTC X7500\nVideo Review: Spb Mobile Shell σε HTC X7500\tΣυντάκτης:\tXBLOG.GR Editors\t11 Ιουνίου 2009\tΈχω πολλά χρόνια κινητά με Windows Mobile, ωστόσο μόλις πριν λίγες μέρες σκέφτηκα να περάσω το Spb Mobile Shell στο κινητό μου. Μπορεί να έχω χρησιμοποιήσει κατά καιρούς διάφορα προγράμματα και παιχνίδια της εταιρείας, ωστόσο πρώτη φορά ένα πρόγραμμα μου έκανε τόσο μεγάλη εντύπωση!\nΟυσιαστικά με το Spb Mobile Shell μπορείτε να αλλάξετε το interface του κινητού σας και να δουλέψετε σε ένα αρκετά πιο ευχάριστο και σίγουρα πολύ πιο εντυπωσιακό περιβάλλον. Όσον αφορά την κεντρική οθόνη του τηλεφώνου σας μπορείτε να επιλέξετε ανάμεσα στο Lifestyle Home και στο Professional Home. Τόσο το Lifestyle, όσο και το Professional Home, μπορούν να δεχτούν αρκετές αλλαγές, καθώς μπορείτε να προσθέσετε όσες εφαρμογές θέλετε.\nΝομίζω όμως ότι στο παραπάνω βίντεο και στα screenshots που ακολουθούν θα καταλάβετε καλύτερα το πώς λειτουργεί το Spb Mobile Shell, καθώς και τις δυνατότητες του.\nΑν θέλετε να το κατεβάσετε μπορείτε να επισκεφθείτε το επίσημο site της εταιρείας, όπου μπορείτε να επιλέξετε ανάμεσα στην trial και την κανονική έκδοση του προγράμματος.\nΕτικέτεςhtc advantageHTC X7500smartphonesSpb Mobile Shellwindows mobileκινητάΚατηγορίεςWeb TVΚινητά & Tablets\tΚΟΙΝΟΠΟΙΗΣΗ\tΠΡΟΗΓ. ΕΙΔΗΣΗ\tΟλοκληρώθηκε η δημοπρασία για το δείπνο με την Όλγα Φαρμάκη\tΣυντάκτης:\tΓ. Καρακατσάνης\t-\nΙούν 11, 2009\tΝΕΟΤ. ΕΙΔΗΣΗ\tΔιαγωνισμός: Κερδίστε VoIP συσκευή Gigaset και 1.000 Viva Points!\tΣυντάκτης:\tΓ. Καρακατσάνης\t-\nΙούν 11, 2009\tXBLOG.GR Editors\tΤα άρθρα από διάφορους συντάκτες του XBLOG.GR.\tΡοή ειδήσεων


Πολιτεύτηκε για πρώτη φορά στις εκλογές του 1958 με την Εθνική Ριζοσπαστική Ένωση (ΕΡΕ) και εξελέγη για πρώτη φορά βουλευτής Αχαΐας στις εκλογές του 1964. Μετά την πτώση της δικτατορίας εντάχθηκε στο νεοσύστατο τότε κόμμα της Νέας Δημοκρατίας. Εξελέγη μαζί της βουλευτής Αχαΐας στις εκλογές του 1974 και συμμετείχε στην Κυβέρνηση Εθνικής Ενότητας του Κωνσταντίνου Καραμανλή ως Υφυπουργός Εμπορίου. Σε επακόλουθους κυβερνητικούς μετασχηματισμούς ανέλαβε υπουργός Εσωτερικών από το Νοέμβριο του 1974 μέχρι το Σεπτέμβριο του 1976 και Υπουργός Κοινωνικών Υπηρεσιών (Σεπτέμβριος 1976 – Νοέμβριος 1977).\nΗ επανεμφάνισή του, ωστόσο, στο πολιτικό προσκήνιο το Δεκέμβριο του 2011, ύστερα από πολλά έτη αποχής, με δηλώσεις στήριξης του υπηρεσιακού πρωθυπουργού Λουκά Παπαδήμου, όταν υπεραμύνθηκε της ανάγκης εξάντλησης της τετραετίας και τη μη διενέργειας εκλογών, απέδειξαν ότι είχε μετατραπεί σε σάρκα από την σάρκα του συστήματος το οποίο είχε πτωχεύσει την χώρα…\nEfyge apo th zwh se hlikia 90 etwn o t. Proedros ths Dhmokratias Kwsths Stefanopoulos Έφυγε από τη ζωή σε ηλικία 90 ετών ο τ. Πρόεδρος της Δημοκρατίας Κωστής Στεφανόπουλος 2016-11-21


"CHAOS DRAGON: SEKIRYUU SENEKI" ANIME SERIES - Review ~ Το μεγαλείο των Τεχνών...\nΣτο ξεκίνημα κάθε τηλεοπτικής season, υπάρχουν τα anime εκείνα που δεν σου γεμίζουν και πολύ το μάτι, και εκείνα που γεννάνε υψηλές προσδοκίες κι εκτοξεύουν τον ενθουσιασμό σου στα ύψη. Βέβαια, αρκετές φορές, στην πρώτη περίπτωση αποδεικνύεται πως είχαμε εκτιμήσει κάποιο project εντελώς λανθασμένα ενώ στην δεύτερη, πως είχαμε υπερεκτιμήσει άδικα τις προοπτικές που αυτό μπορεί -φαινομενικά- να είχε. Ένα χαρακτηριστικό παράδειγμα της δεύτερης περίπτωσης είναι το "Chaos Dragon: Sekiryuu Seneki" το οποίο με απογοήτευσε οικτρά.\nΤο "Chaos Dragon", γνωστό και με τον τίτλο "Keiosu Doragon" είναι Ιαπωνική σειρά anime, το concept της οποίας βασίστηκε στο σενάριο του παιχνιδιού "Chaos Dragon: Konton Senso" των Sega και Electronic Arts, για συσκευές Android και iOS. Βέβαια αυτό είναι κάτι που δεν το γνωρίζουν πολλοί, αφού τόσο η σειρά όσο και το παιχνίδι, έκαναν την επίσημη έξοδό τους την ίδια ημερομηνία και πιο συγκεκριμένα, στις 02 Ιουλίου 2015. Την παραγωγή του anime ανέλαβαν τα studios Silver Link και Connect, με τους Masato Matsune και Hideki Tachibana να αναλαμβάνουν την σκηνοθεσία, και τους Ukyō Kodachi και Shō Aikawa το σενάριο. Η σειρά ολοκληρώθηκε στις 17 Σεπτεμβρίου 2015, έπειτα από την προβολή 12 επεισοδίων μέσω των δικτύων Tokyo MX, KBS, BS11, SUN και AT-X. Η Viewster ήταν εκείνη που απέκτησε τα δικαιώματα για την προβολή της σειράς στο Ηνωμένο Βασίλειο, ηAnimeLab για Αυστραλία και Νέα Ζηλανδία, και η Funimation για τις Ηνωμένες Πολιτείες. Τα δικαιώματα για την κυκλοφορία της σειράς σε DVDs στην αγγλική γλώσσα απέκτησαν η Madman Entertainment για την Αυστραλία, η Funimation για τη Βόρειο Αμερική και η Anime Limited για το Ηνωμένο Βασίλειο.\nΒρισκόμαστε στην Huanlo το έτος 3015. Οι Donatia και Kouran, δύο χώρες που βρίσκονται σε διαρκή διαμάχη κι ένταση προκειμένου μία εκ των δύο να υπερισχύσει της άλλης, οδηγούν τον κόσμο σε έναν νέο πόλεμο μεγάλης εμβέλειας, με συνέπειες που κανείς δεν θα περίμενε. Κάπου ανάμεσά τους, βρίσκεται το νησί Nil Kamui, το οποίο έχει χάσει την ανεξαρτησία του και έχει βρεθεί στον έλεγχο εκείνων που κέρδισαν τον πόλεμο. Ο Κόκκινος Δράκος, όμως, προστάτης Θεός του νησιού, βγαίνει εκτός ελέγχου και μια νέα μάχη ξεκινάει για εκείνους που θα έπρεπε να έχουν την εξουσία. Θα μπορέσουν, άραγε, να θυσιάσουν όσα χρειάζεται προκειμένου να την ανακτήσουν;\n- Επειδή δεν είμαι κακός άνθρωπος, όχι τις περισσότερες μέρες και ώρες, θα ξεκινήσω από τα θετικά στοιχεία του anime με πρώτο και καλύτερο, το art του. Ομολογουμένως, ο σχεδιασμός του είναι κάτι παραπάνω από εξαιρετικός, συνδυάζοντας τον ρεαλισμό και την προσπάθεια εντυπωσιασμού σε ένα πετυχημένο οπτικό μείγμα που αναμφίβολα σε καθηλώνει. Έχει δοθεί μεγάλη προσοχή και έμφαση, ακόμα και στην πιο μικρή λεπτομέρεια, φροντίζοντας να αποτυπώνεται με την απαραίτητη ένταση, περιγραφικότητα ή ακόμα και υπερβολή -όπου χρειάζεται. Όχι μόνο οι χαρακτήρες, αλλά και τα εκάστοτε σκηνικά, είναι καλοδουλεμένα και ιδιαίτερα ζωντανά και ρεαλιστικά, κάτι που προσθέτει πόντους στο anime.\n- Όσον αφορά τους χαρακτήρες, περνάμε σε μια κατηγορία όπου η κριτική μου δεν μπορεί να είναι ούτε\nκαλή αλλά ούτε και κακή. Είναι ένα στοιχείο του anime για το οποίο δεν μπορείς να έχεις απόλυτη και κάθετη άποψη. Σίγουρα έχει ενδιαφέρον το γεγονός πως μιλάμε για πολυπολιτισμικούς χαρακτήρες, άρα και για διαφορετικές προσωπικότητες στον πυρήνα της ύπαρξης τους, με διαφορετικούς κώδικες ηθικής και αξίες, αλλά παρά τις καλές τους προοπτικές για την δημιουργία ενός ενδιαφέροντος αλληλεπιδραστικού συνόλου, το τελικό αποτέλεσμα δεν δικαιώνει τις προσδοκίες, προσφέροντάς μας, τελικά, κάτι το πολύ χλιαρό, όχι μόνο σε επίπεδο διαπροσωπικής κόντρας συμφερόντων των εκάστοτε ηρώων, αλλά και σε επίπεδο συναισθηματικού δεσίματος ή ταύτισης με κάποιον από αυτούς.\n- Και έφτασε η ώρα να περάσουμε στα αμιγώς αρνητικά που μπορεί να είναι μην είναι πολλά περισσότερα από τα θετικά, έχουν όμως μεγαλύτερη σημασία για την κριτική σύνοψη του anime, αλλά και μεγαλύτερη βαρύτητα μέσα στη συνείδηση του θεατή. Θα ξεκινήσω, λοιπόν, από την ίδια την πλοκή της ιστορίας. Έχουμε ένα εξαιρετικά ενδιαφέρον κεντρικό θέμα, ένα εντυπωσιακό πρώτο επεισόδιο που ανεβάζει την αδρεναλίνη μας στα ύψη και από 'κει και μετά, το χάος. Όνομα και πράμα η σειρά. Και ενώ εσύ περιμένεις να δεις τον Ibuki να θυσιάζει τον έναν φίλο του μετά τον άλλον, σε έναν αιματηρό και δύσκολο αγώνα όπου απαιτεί θυσίες, δάκρυα και θρήνο, φτάνοντας στο να ανακαλύψεις την πλήρη αλήθεια πίσω από τον θρύλο των δράκων, σκάει η φούσκα της απογοήτευσης μες τα μούτρα σου.\n- Όπως προανέφερα, το πρώτο επεισόδιο ήταν τόσο ανυπέρβλητο, τόσο γεμάτο δράση και ανατροπές\nπου, η αφελής, πίστεψα πως έτσι θα είναι και όλα τα επόμενα επεισόδια ή έστω, η πλειοψηφία τους, δεδομένου ότι γνωρίζαμε εξ' αρχής που η σειρά θα ολοκληρωνόταν σε μόλις 12 επεισόδια. Και όμως, μέχρι να φτάσουμε στα τελευταία τρία επεισόδια, οι ανατροπές ήταν τόσο λίγες, οι εξελίξεις τόσο άνευρες, οι δήθεν εκπλήξεις τόσο αδιάφορες, που όχι μόνο να συγκινηθούμε δεν μπορούσαμε, αλλά ούτε καν να υποδυθούμε πως νιώσαμε το παραμικρό ρίγος αγωνίας ή ενθουσιασμού. Και, δυστυχώς, η κατάσταση δεν βελτιώθηκε ούτε κατά το φινάλε της σειράς που αποδείχτηκε γρήγορο, βιαστικό, ανόητο και άνευ ουσίας.\n- Το χειρότερο όλων, όμως, δεν είναι ούτε οι μέτριοι χαρακτήρες, ούτε η κακή αξιοποίηση μιας ενδιαφέρουσας ιδέας, ούτε το καταπληκτικό art που χαραμίστηκε σε μια παραγωγή σαν κι αυτή. Το χειρότερο όλων είναι πως, τελικά, ολοκληρώνοντας κανείς τη θέαση του anime αυτού, θα σκεφτεί πως χαράμισε το χρόνο του και πως το ξεγέλασαν, προσφέροντάς του μια γεύση από κάτι εξαιρετικό και το οποίο αποδείχτηκε πικρό και στυφό. Υποτίθεται πως έχουμε να κάνουμε με ένα δράμα χαρακτήρων και, θλίβομαι που το λέω, αλλά ούτε το δράμα είδα, ούτε το εύρος των χαρακτήρων να εξελίσσεται και να μου δίνει αυτό το κάνει που θα αναζωπύρωνε το ενδιαφέρον μου.\nΤην μουσική, τόσο της σειράς όσο και του game, υπογράφει ο Hitoshi Sakimoto, ο οποίος έχει πολύ μεγάλο και αξιόλογο βιογραφικό. Εξίσου αξιόλογο είναι και το εν λόγω ost, με μουσικές επενδύσεις που ντύνουν όμορφα και αρμονικά την εκάστοτε σκηνή. Το επίσημο ost κυκλοφόρησε τον Σεπτέμβριο του 2015 και αποτελείται από 2 CDs των 28 και 27 κομματιών αντίστοιχα, ενώ κυκλοφόρησαν και singles και με τα opening και ending themes. Το opening theme είναι το "ISOtone" ερμηνευμένο από την Natsumi Kon, ενώ τα ending themes είναι δύο, το "Delta Decision", ερμηνευμένο από τις ηθοποιούς που υποδύονται την Eiha, η Miyuki Sawashiro, τη Lou, η Maaya Uchida, και την Meryl, η Haruka Terui, και το "Sleep without a memory" από Natsumi Kon που ακούγεται μόνο στο 12ο και τελευταίο επεισόδιο.\nΑναμφίβολα, το "Chaos Dragon: Sekiryuu Seneki", ήταν η μεγαλύτερη φούσκα του καλοκαιριού. Αν δεν ήμουν από εκείνους τους ψυχασθενείς που δεν αφήνουν μια σειρά στη μέση, όσο κακή κι αν είναι, σίγουρα θα είχα εγκαταλείψει κάθε ελπίδα από το τρίτο, άντε τέταρτο επεισόδιο. Και όχι απλά χαράμισα το χρόνο μου, έχοντας έστω και απειροελάχιστη πίστη μέχρι την τελευταία στιγμή, αλλά δεν πήρα καν την ικανοποίηση που θα μπορούσε να μου χαρίσει ένα συγκινητικό φινάλε. Ένα ουσιαστικό, συγκινητικό φινάλε, και όχι αυτή η βιαστική και άνευρη μελούρα που μου σερβίρισαν δίχως τύψεις κι ενοχές.


Αυτόχθονες Έλληνες: Το εορταστικό Αλεξανδρινό λουλούδι ή Πουασέντια\nΣυνώνυμα του αλεξανδρινού είναι και οι ονομασίες όπως αστέρι της βηθλεέμ , Χριστολούλουδο και αλλά . Και αυτό είναι μόνο η αρχή: στις 12 Δεκεμβρίου, αναγνώρισαν την ημέρα που ο Poinset πέθανε και την ανακήρυξαν επέτειο με την ονομασία «Poinsettia Day». Τηρώντας την παράδοση, πρόσφεραν ο ένας στον άλλο Αλεξανδρινά – ένα ωραίο έθιμο το οποίο κέρδισε έδαφος και στην Ευρώπη.\nΑναρτήθηκε από ΙΦΙΓΕΝΕΙΑ στις 10:22 π.μ. Ετικέτες ΕΠΙΚΑΙΡΟΤΗΤΑ


Το ταμπεραμέντο των παιδιών - Iliaktida\nΤο ταμπεραμέντο των παιδιών\nΦανταστείτε δύο βρέφη, και τα δύο από την ίδια οικογένεια, και τα δύο κορίτσια:\n· Το πρώτο βρέφος είναι ήρεμο, ήσυχο και χαρούμενο και μπορεί να παίξει μόνη του. Παρακολουθεί τα πάντα που γίνονται γύρω του, αλλά σπάνια απαιτεί την προσοχή το ίδιο. Όταν μείνει μόνο, κοιμάται για μεγάλες περιόδους και δεν τρώει τακτικά.\n· Το δεύτερο βρέφος είναι ζωηρό και τρομάζει εύκολα. Κουνά τα χέρια και τα πόδια του, κινείται σχεδόν συνεχώς ακόμα και αν είναι ξύπνιο ή κοιμάται. Παρόλο που τα περισσότερα νεογνά κοιμούνται δεκατέσσερις ώρες την ημέρα, αυτό κοιμάται μόνο δέκα, και ξυπνά με την παραμικρή κίνηση. Φαίνεται να βιάζετε να κάνει τα πάντα στο λεπτό και ακόμα τρώει με βιασύνη, μασά την τροφή του και καταπίνει τόσο πολύ αέρα που θέλει συχνά να ρευτεί.\nΚαι τα δύο παιδία είναι απολύτως φυσιολογικά και υγιή. Το ένα δεν είναι “καλύτερο” από το άλλο, όμως οι προσωπικότητες τους είναι τόσο διαφορετικές, ούτως ώστε οι δύο θα τύχουν διαφορετικής αντιμετώπισης από την αρχή.\nΌπως τα πιο πάνω παιδιά, το δικό σας βρέφος θα επιδείξει πολλά μοναδικά προσωπικά σημάδια από της πρώτες εβδομάδες ζωής. Ανακαλύπτοντας αυτά τα σημάδια είναι από τις πιο συναρπαστικές στιγμές στην ανατροφή του παιδιού σας. Είναι πολύ ενεργητικό και έντονο στις αντιδράσεις του ή σχετικά ήρεμο; Είναι φοβισμένο όταν αντιμετωπίζει μια νέα κατάσταση, όπως π.χ. το πρώτο μπάνιο, ή το ευχαριστιέται; Θα βρεις σημάδια της προσωπικότητας του σε ο,τιδήποτε κάνει, από το να πέφτει για ύπνο μέχρι του να κλαίει. Όσο περισσότερη προσοχή δίνεις σε αυτά τα σημάδια και μαθαίνεις να αντιδράς ανάλογα στη μοναδικότητα της προσωπικότητας του, τόσο πιο ήρεμη και πιο προβλέψιμη θα είναι η ζωή σου στους μήνες που θα έρθουν.\nΠαρόλο που τα περισσότερα από αυτά τα σημάδια του χαρακτήρα είναι γενετικά εμφυτευμένα στο νεογνό, η εμφάνιση τους μπορεί να καθυστερήσει αν το παιδί σας γεννηθεί πρόωρα. Τα πρόωρα παιδιά δεν εκφράζουν τις ανάγκες τους – όπως πείνα, κούραση, ή δυσφορία – τόσο καθαρά όπως τα τελειόμηνα νεογνά. Μπορεί να είναι υπερευαίσθητα στο φώς, στο θόρυβο, και στην αφή για αρκετούς μήνες. Οποιαδήποτε χαρούμενη συνομιλία μπορεί να είναι πολύ έντονη για αυτά και να τα κάνει να δυσανασχετούν και να απομακρύνονται. Όταν συμβεί αυτό εναπόκειται στον γονιό να σταματήσει και να περιμένει μέχρι το παιδί να είναι συγκεντρωμένο και έτοιμο για περισσότερη σημασία. Τελικά οι περισσότερες από αυτές της αντιδράσεις θα εξασθενίσουν και τα φυσικά χαρακτηριστικά του παιδιού θα γίνουν πιο ορατά.\nΤα παιδιά που γεννιούνται με βάρος κάτω από 2.5 κιλά (χαμηλό βάρος γέννησης), ακόμα και αν είναι τελειόμηνα, μπορεί να είναι λιγότερο δεκτικά από άλλα νεογνά. Στις αρχές μπορεί να είναι πολύ νυσταγμένα και να μην είναι πολύ συγκεντρωμένα.\nΜετά από μερικές εβδομάδες φαίνονται να ξυπνούν, τρέφονται μανιωδώς αλλά εξακολουθούν να παραμένουν ευερέθιστα και υπερευαίσθητα σε ερεθίσματα μεταξύ γευμάτων. Αυτή η ευαισθησία μπορεί να αντέξει μέχρι να μεγαλώσουν και να ωριμάσουν περαιτέρω.\nΑπό την αρχή, το ταμπεραμέντο του παιδιού σας θα επηρεάσει τον τρόπο που το μεταχειρίζεστε και το πώς νιώθετε γι’ αυτό. Αν είχατε συγκεκριμένες ιδέες για την ανατροφή του παιδιού πριν γεννηθεί, κάντε επανεκτίμηση τώρα και ελέγξτε αν ευθυγραμμίζονται το χαρακτήρα του. Το ίδιο ισχύει για εξειδικευμένες συμβουλές – από βιβλία, άρθρα, και ειδικά από καλοθελητές συγγενείς και φίλους – για το “σωστό τρόπο” για να μεγαλώσεις ένα παιδί. Η αλήθεια είναι, ότι δεν υπάρχει σωστός τρόπος που πετυχαίνει για κάθε παιδί.\nΠρέπει να δημιουργήσετε τις δικές σας παραμέτρους βασισμένες στην μοναδική προσωπικότητα του παιδιού σας, τα δικά σας πιστεύω και τις συνθήκες της οικογενειακής σας ζωής. Το πιο βασικό είναι να παραμένετε δεκτικοί στη μοναδικότητα του παιδιού σας. Μη προσπαθήσετε να το βάλετε σε υφιστάμενα καλούπια. Η μοναδικότητα του παιδιού σας είναι η δύναμη του και σεβόμενοι αυτή τη δύναμη από την αρχή θα βοηθήσει ώστε να θέσετε τα καλύτερα θεμέλια για την αυτοεκτίμηση του και για δεσμούς αγάπης με τους άλλους.\nΑπό Μόνικα Μιχαηλίδου-Ευσταθιάδου, Παιδίατρο, Λάρνακα, Γραμματέα Παιδιατρικής Εταιρείας Κύπρου Πυρετικοί σπασμοί Η απότομη άνοδος του πυρετού...\nΑπό Αντωνία Ανδρέου, Λογοπαθολόγος-Λογοθεραπεύτρια Νευροαισθητήρια Βαρηκοΐα Ο όρος «παιδική βαρηκοΐα» αναφέρεται γενικά στις διαταραχές της ακοής...\nΠώς να βοηθήσετε το παιδί να αναπτύξει κοινωνικές δεξιότητες\nΑπό Έρμα Μαλεκκίδου Αυγουστή, Εγγεγραμμένη Σχολική Ψυχολόγο Οι κοινωνικές δεξιότητες είναι σημαντικές για την ανάπτυξη του παιδιού, τόσο για το...\nby iliaktida 152\nby iliaktida 703\nby iliaktida 2305\nby iliaktida 324\nby totalcy 74812\nby iliaktida 46759\nby iliaktida 33928\nby iliaktida 33105\nΟ ρόλος της εργοθεραπείας στα παιδιά με Διάχυτες Διαταραχές της Ανάπτυξης


Ολυμπιακός: Bλέπει Κάρτερ και Λούντζη - Fosonline\nΟλυμπιακός: Bλέπει Κάρτερ και Λούντζη\nΔευτέρα, 07/06/2021 14:58\nΟ Ολυμπιακός δεν κοιτάζει μόνο παίκτες επιπέδου Ευρωλίγκας, ενδιαφέρεται και για αθλητές με ταλέντο και προοπτική από το ελληνικό πρωτάθλημα - Ρίχνει ματιές σε Κάρτερ και Λούντζη.\nΗ αλήθεια είναι πως ο Γιώργος Μπαρτζώκας όσον αφορά το κομμάτι των μεταγραφών για φέτος το καλοκαίρι είχε ξεκαθαρίσει τα εξής: πως η ομάδα θα προχωρήσει με τη φιλοσοφία να αποκτήσει παίκτες με βασικό χαρακτηριστικό την πείρα σε επίπεδο Ευρωλίγκας. Μπασκετμπολίστες έτοιμους δηλαδή, από το πάνω ράφι, οι οποίοι θα διαθέτουν ποιότητα και γνώση από το υψηλότερο επίπεδο. Γι’ αυτόν τον λόγο, άλλωστε, οι Πειραιώτες κοίταξαν παίκτες όπως τους Τζοκ Λαντέιλ, Νάιτζελ Ουίλιαμς-Γκος, Μουσταφά Φολ και Τάιλερ Ντόρσεϊ. Βέβαια, παρουσιάστηκαν δυσκολίες.\nΠαράλληλα, όμως, οι «ερυθρόλευκοι» εξετάζουν τις περιπτώσεις κι άλλων παικτών, με διαφορετική φιλοσοφία. Δηλαδή όχι μόνο αθλητές που έχουν πείρα σε επίπεδο Ευρωλίγκας αλλά και παίκτες με ταλέντο και προοπτική, οι οποίοι έχουν δείξει καλά δείγματα γραφής στο ελληνικό πρωτάθλημα. Το αν ο Ολυμπιακός τούς κοιτάζει για μία επιπλέον στήριξη των πρωτοκλασάτων παικτών ή αν απλά ο πήχης έχει... πέσει, αυτό θα φανεί στην πράξη.\nΕίναι γεγονός, λοιπόν, πως στο μεγάλο λιμάνι εξετάζουν την περίπτωση του Αμερικανού γκαρντ του Λαυρίου Τάισον Κάρτερ (1,93 μ.), ο οποίος είναι 23 ετών (14/1/1998). Έχει κάνει καταπληκτική σεζόν με το συγκρότημα του Χρήστου Σερέλη, έχοντας μέσον όρο 13.7 πόντους, με εξαιρετικά ποσοστά ευστοχίας (53.7% δίποντα, 51.9% τρίποντα), συν 2.4 ασίστ και 1.2 κλεψίματα στην κανονική διάρκεια του πρωταθλήματος, αγωνιζόμενος για 26 λεπτά μέσον όρο. Η αλήθεια είναι πως ο παίκτης τα έχει πάει εξαιρετικά σε καταστάσεις που λειτούργησε υπό πίεση, καταφέρνοντας να νικήσει με το Λαύριο ισχυρότερες ομάδες, δείχνοντας χαρακτήρα αλλά και προοπτική. Βέβαια, άλλο πράγμα η Μπάσκετ Λιγκ και άλλο η Ευρωλίγκα. Το σίγουρο βέβαια είναι πως είναι μία προσιτή οικονομικά λύση. Είναι παίκτης-στοίχημα.\nΠαράλληλα, στον Ολυμπιακό κοιτάζουν και την εξέλιξη του Μιχάλη Λούντζη. Του 23χρονου (4/8/1998) γκαρντ (1,98 μ.) του Προμηθέα, ο οποίος φέτος κάνει μία αρκετά καλή σεζόν, δείχνοντας σημάδια βελτίωσης. Στο παρελθόν αγωνίστηκε σε Λαύριο και Παναθηναϊκό, ενώ διακρίθηκε και με τις μικρές εθνικές μας ομάδες. Η καριέρα του από ένα σημείο και μετά... έπεσε, αλλά το παιδί είναι γεγονός πως έχει σημειώσει άνοδο. Στην κανονική διάρκεια του πρωταθλήματος είχε μέσον όρο 7.1 πόντους, 3.2 ριμπάουντ και 2.4 ασίστ. Μία κίνηση που αναμένεται να προχωρήσει, μόνο στο ενδεχόμενο που οι Πειραιώτες επιστρέψουν στην πρώτη κατηγορία.\nΈχει «παγώσει» του Ντόρσεϊ\nΟι συζητήσεις με τον ατζέντη αλλά και τον ίδιο τον Τάιλερ Ντόρσεϊ ήταν σε καλό δρόμο. Υπήρχε μία συγκρατημένη αισιοδοξία. Από τη στιγμή, όμως, που ο ομογενής γκαρντ πήρε την ελευθερία του από τη Μακάμπι και επέστρεψε στις ΗΠΑ άλλαξε ρότα. Έχει στείλει μήνυμα πως προτεραιότητά του είναι να επιστρέψει στο ΝΒΑ και έχει ζητήσει χρόνο.\nΓενικότερα, πλέον, δεν δείχνει το ίδιο ζεστός να φορέσει την ερυθρόλευκη φανέλα. Οι πληροφορίες αναφέρουν πως οι Πειραιώτες τού έχουν καταθέσει μία εξαιρετική προσφορά από οικονομικής πλευράς, αλλά το θέμα έχει «παγώσει». Οι «ερυθρόλευκοι» κάνουν υπομονή, γιατί είναι ένας παίκτης που διαθέτει ένα θελκτικό πακέτο (ελληνικό διαβατήριο, πείρα σε Ευρωλίγκα, ποιότητα), αλλά δεν θα περιμένουν και πολύ τον ομογενή γκαρντ.


Αργολίδα: Απεργιακή συγκέντρωση στο Άργος με αίτημα την απόσυρση του εργασιακού νομοσχεδίου... (ΦΩΤΟ) - Argonafplia.gr\nΑρχική ΑΡΓΟΛΙΔΑ Αργολίδα: Απεργιακή συγκέντρωση στο Άργος με αίτημα την απόσυρση του εργασιακού νομοσχεδίου…...\nΑργολίδα: Απεργιακή συγκέντρωση στο Άργος με αίτημα την απόσυρση του εργασιακού νομοσχεδίου… (ΦΩΤΟ)\nΑπεργιακές συγκεντρώσεις σε ολόκληρη την Ελλάδα σήμερα Πέμπτη 10 ιουνίου 2021 ενάντια στο νομοσχέδιο Χατζηδάκη για το Εργασιακό.\nΣτην Αργολίδα απεργιακή συγκέντρωση είχαμε στην Κεντρική πλατεία του Άργους.\nΌπως βροντοφώναξαν οι συγκεντρωμένοι “Η κυβέρνηση καταργεί τον σταθερό ημερήσιο εργάσιμο χρόνο, την κυριακάτικη αργία και βάζει περισσότερα εμπόδια στο απεργιακό δικαίωμα και τη συνδικαλιστική οργάνωση των εργαζομένων. Ατέλειωτες υπερωρίες, ωράριο λάστιχο, απλήρωτη δουλειά, απολύσεις προβλέπει το αντεργατικό τερατούργημα της κυβέρνησης”.\nΑιτήματα των απεργών:\n– Να μην κατατεθεί το νέο αντεργατικο νομοσχεδίο, να αποσυρθεί άμεσα.\n– Ζωή και δουλειά με δικαιώματα με αυξήσεις στους μισθούς, τις συντάξεις, τις κοινωνικές παροχές. 7ωρο – 5ημερο – 35ωρο.\nΟι φωτό από την συγκέντρωση…\nΠροηγούμενο άρθροΑργολίδα: Ανήλικοι είχαν βάλει στο “μάτι” μηχανές και προσπάθησαν να τις κάνουν δικές τους\nΕπόμενο άρθροΟλοκληρώθηκε με επιτυχία από το Επιμελητήριο Αργολίδας το online σεμινάριο για τα Νέα Υγειονομικά Πρωτόκολλα


Φτωχότερη η ελληνική δημοσιογραφία. Την Τετάρτη 15/11 στις 11 π.μ. η κηδεία του Γιάννη Καψή. ΟΡΘΗ ΕΠΑΝΑΛΗΨΗ | ΕΣΗΕΑ\nΑρχική > Ανακοινώσεις > Φτωχότερη η ελληνική δημοσιογραφία. Την Τετάρτη 15/11 στις 11 π.μ. η κηδεία του Γιάννη Καψή. ΟΡΘΗ ΕΠΑΝΑΛΗΨΗ\n13 Νοεμβρίου 2017 Ανακοινώσεις Γενικές\nΦτωχότερη η ελληνική δημοσιογραφία. Την Τετάρτη 15/11 στις 11 π.μ. η κηδεία του Γιάννη Καψή. ΟΡΘΗ ΕΠΑΝΑΛΗΨΗ


Φάτε τα μήλα με αυτόν τον τρόπο και μειώστε την χοληστερόλη Φάτε τα μήλα με αυτόν τον τρόπο και μειώστε την χοληστερόλη\nΑρχική Fitness Διατροφή Φάτε τα μήλα με αυτόν τον τρόπο και μειώστε την χοληστερόλη\nΦάτε τα μήλα με αυτόν τον τρόπο και μειώστε την χοληστερόλη\nΣήμερα θα σας μιλήσουμε για ένα μυστικό, το οποίο σύντομα θα πάψει… να είναι! Σας προτείνουμε πώς να τρώτε μήλα με διαφορετικό τρόπο και έτσι να μειώσετε τη χοληστερόλη.\nΟι αναγνώστες μας γνωρίζουν τώρα όλα τα οφέλη που προσφέρει το μήλο. Αλλά, υπάρχει μία «τακτική» για τη μείωση της χοληστερόλης, τρώγοντας αυτό το ωφέλιμο φρούτο!\nΠρόκειται για μία ωραία παραλλαγή που γεννήθηκε από τη συνταγή του διάσημου στρούντελ με μήλα!\nΔείτε πώς να απολαύστε τα μήλα σας\nΑς μην χρονοτριβούμε και ας δούμε τη συνταγή! Μία ιδέα απολύτως απλή, για να φάμε μήλο με διαφορετικό τρόπο και να μειώσουμε τη χοληστερόλη:\nΠάρτε μερικά μήλα, αφήστε τη φλούδα, και καθαρίστε μόνο τον πυρήνα με τα κουκούτσια.\nΤα βάζουμε σε ένα ταψί με χυμό λεμονιού, νερό, κανέλα και τζίντζερ.\nΨήνουμε στο φούρνο στους 180 βαθμούς για μισή ώρα.\nΑφήστε τα να κρυώσουν και δοκιμάστε τα σαν να ήταν επιδόρπιο\nΕδώ είναι τα οφέλη! Γιατί η συνταγή αυτή μειώνει τη χοληστερόλη;\nΔεν είναι μαγειρεμένα: Άρα δεν περιέχουν καθόλου ζάχαρη ή λιπαρά. Από την άλλη όμως περιέχει μερικά μπαχαρικά. Γιατί λοιπόν το μήλο να καταπολεμήσει τη χοληστερόλη με αυτό το απλό τέχνασμα; «Το στοιχειώδες Γουότσον» που θα αναφωνούσε και ο μεγάλος… Σέρλοκ Χολμς!\nΤα μήλα και τα μπαχαρικά επιτίθενται στα λίπη, τα δεσμεύουν και τα απορρίπτουν. Σύμφωνα με ιατρικές μελέτες, το μήλο που τρώγεται με αυτόν τον τρόπο μειώνει το επίπεδο χοληστερόλης κατά 20%. Οπότε μπορείτε να απολαμβάνετε το μήλο σας κάθε μέρα, αλλά χωρίς να προσθέτετε ζάχαρη.\nΥπενθυμίζοντας στους αναγνώστες μας ότι η μείωση της χοληστερόλης σημαίνει πρόβλεψη και πρόληψη των καρδιαγγειακών παθήσεων, οι ειδικοί για την υγεία και την ευεξία προτείνουν ενισχυτικά: δημητριακά ολικής αλέσεως, λαχανικά, όσπρια και βρώμη.\nΑυτά είναι τα τρόφιμα που συμβάλλουν στη φυσική μάχη, χωρίς φάρμακα, στην καταπολέμηση της κακής χοληστερόλης. Από την άλλη πλευρά, προσέξτε το βούτυρο και τη ζάχαρη που είναι κυριολεκτικά τα δύο κορυφαία τρόφιμα στην αύξηση των τιμών της χοληστερόλης!\nΠροηγούμενο άρθρο5 χρήσιμα tips για να χρησιμοποιείτε σωστά και οικονομικά τα απορρυπαντικά καθαρισμού\nΕπόμενο άρθρο5 συμβουλές ομορφιάς που θα σε βοηθήσουν να βελτιώσεις την όψη της επιδερμίδας σου


Αλλαγή του καιρού με βροχές, καταιγίδες και μεγάλη πτώση της θερμοκρασίας - Fosonline\nΤρίτη, 21/04/2020 14:09\nΑπό την Τρίτη 21.04.2020 αλλάζει ο καιρός με κύριο χαρακτηριστικό την μεγάλη, έως και 10 βαθμούς, πτώση της θερμοκρασίας. Η πρόγνωση για Τετάρτη, Πέμπτη, Παρασκευή και Σάββατο.\nΑλλαγή του καιρού με τοπικές βροχές, καταιγίδες και αισθητή πτώση της θερμοκρασίας προβλέπονται από την ΕΜΥ για τις επόμενες ημέρες\nΣτο Ιόνιο, τα ηπειρωτικά και μέχρι το μεσημέρι τα νησιά του βορειοανατολικού Αιγαίου, νεφώσεις με τοπικές βροχές, πιθανότητα μεμονωμένων καταιγίδων στα βορειοδυτικά τις πρωινές ώρες και χιονοπτώσεις στα ηπειρωτικά ορεινά της βόρειας και βαθμιαία της κεντρικής χώρας.\nΤα φαινόμενα στα δυτικά πρόσκαιρα θα εξασθενήσουν, όμως από αργά το βράδυ στο Ιόνιο θα εκδηλωθούν τοπικές καταιγίδες.\nΣτην υπόλοιπη χώρα λίγες νεφώσεις παροδικά αυξημένες, με πιθανότητα πρόσκαιρων βροχών τις πρωινές ώρες.\nΟι άνεμοι θα πνέουν στα κεντρικά και βόρεια ανατολικοί βορειοανατολικοί 5 με 7 και πιθανώς στο βόρειο Αιγαίο τοπικά 8 μποφόρ. Στην υπόλοιπη χώρα ανατολικοί νοτιοανατολικοί 5 με 7 μποφόρ.\nΝεφώσεις, με τοπικές βροχές στο Ιόνιο, τα ηπειρωτικά πλην ανατολικής Μακεδονίας και Θράκης και μέχρι το απόγευμα στις Κυκλάδες και την Κρήτη. Σποραδικές καταιγίδες θα εκδηλωθούν στα δυτικά. Χιονοπτώσεις θα σημειωθούν στα κεντρικά και τα βόρεια ορεινά και από το βράδυ στα ημιορεινά της Ηπείρου και της δυτικής Μακεδονίας.\nΟι άνεμοι θα πνέουν στα δυτικά νοτιοανατολικοί 4 με 6 και στο Ιόνιο τοπικά 7 μποφόρ. Στα υπόλοιπα βόρειοι βορειοανατολικοί 5 με 6 και στο Αιγαίο 7 πιθανώς τοπικά 8 μποφόρ και μόνο στα νοτιοανατολικά μέχρι το μεσημέρι θα πνέουν νοτιοανατολικοί 3 με 4 μποφόρ.\nΗ πτώση της θερμοκρασίας θα γίνει αισθητή και στις νότιες περιοχές.\nΣτα δυτικά νεφώσεις με τοπικές βροχές, σποραδικές καταιγίδες, χιονοπτώσεις στα ηπειρωτικά ορεινά, καθώς και στα ημιορεινά της Ηπείρου. Από το απόγευμα τα φαινόμενα βαθμιαία θα εξασθενήσουν.\nΣτα υπόλοιπα λίγες νεφώσεις κατά τόπους αυξημένες στα κεντρικά και βόρεια, με τοπικές βροχές κυρίως στην Θεσσαλία, τις Σποράδες, τη δυτική και την κεντρική Μακεδονία, ενώ χιονοπτώσεις θα σημειωθούν στα ορεινά, καθώς και στα ημιορεινά της δυτικής Μακεδονίας. Από τις απογευματινές ώρες τα φαινόμενα θα εξασθενήσουν.\nΣτα δυτικά παροδικές νεφώσεις με τοπικές βροχές κυρίως στα βόρεια και τις πρωινές ώρες στα νοτιοδυτικά πιθανώς μεμονωμένες καταιγίδες.\nΣτα υπόλοιπα, νεφώσεις παροδικά αυξημένες, με τοπικές βροχές στα νότια και σποραδικές καταιγίδες στην Κρήτη, τα Δωδεκάνησα και τις πρωινές ώρες στη νότια Πελοπόννησο. Τα φαινόμενα μέχρι το βράδυ θα περιοριστούν στα νοτιοανατολικά και θα εξασθενήσουν.\nΟι άνεμοι θα πνέουν από βόρειες διευθύνσεις στα δυτικά 3 με 5, στα ανατολικά 4 με 6 και στο Αιγαίο 7 πιθανώς τοπικά 8 μποφόρ με βαθμιαία εξασθένηση.\nΣτα δυτικά νεφώσεις με τοπικές βροχές και βαθμιαία βελτίωση από το απόγευμα. Στα υπόλοιπα λίγες νεφώσεις παροδικά αυξημένες κυρίως στα ηπειρωτικά τις μεσημβρινές και απογευματινές ώρες.


Ε.Ε: Δυσαρέσκεια χωρών για το εμπάργκο στο ρωσικό πετρέλαιο -Δυσαρέσκεια και σε Ελλάδα και Κύπρο - Hellas Voice\nΕ.Ε: Δυσαρέσκεια χωρών για το εμπάργκο στο ρωσικό πετρέλαιο -Δυσαρέσκεια και σε Ελλάδα και Κύπρο\nαπό HellasVoice 05/05/2022, 12:12\nΗ Βουδαπέστη και η Μπρατισλάβα είναι δυσαρεστημένες με την πρόταση της Ευρωπαϊκής Επιτροπής για την απαγόρευση του μαύρου χρυσού, παρά το γεγονός ότι τους έχει δοθεί επιπλέον χρόνος για τη σταδιακή κατάργηση του ρωσικού πετρελαίου, ενώ η Σόφια και η Πράγα ζητούν τώρα ειδική μεταχείριση.\nΣύμφωνα με την πρόταση της Κομισιόν που προβλέπει «πλήρη απαγόρευση όλων των ρωσικών πετρελαίων» και των προϊόντων διύλισης πετρελαίου εντός των επόμενων έξι μηνών.\nH Ουγγαρία και η Σλοβακία θα μπορούν να συνεχίσουν να αγοράζουν από τη Μόσχα μέχρι το τέλος του 2023 βάσει των υφιστάμενων συμβάσεων.\nΕυρωπαίος διπλωμάτης είπε στην EURACTIV υπό τον όρο ανωνυμίας ότι για την Ευρώπη, η μεγάλη δοκιμασία είναι τώρα, δεδομένου ότι αγγίζει τον πυρήνα των κυρώσεων κατά της Μόσχας.\n«Πολιτικά, η Ευρώπη δεν έχει την πολυτέλεια να μην υιοθετήσει το έκτο πακέτο», είπε ο διπλωμάτης, προσθέτοντας ωστόσο ότι η εξίσωση δεν θα είναι εύκολο να λυθεί.\nΣε συνέντευξή του στα τέλη Φεβρουαρίου, ο Ρώσος πρεσβευτής στην ΕΕ, Βλαντιμίρ Τσίζοφ, είπε ότι η ενέργεια είναι ένας τομέας όπου το επίπεδο αλληλεξάρτησης μεταξύ Ρωσίας και ΕΕ είναι υψηλό.\n«Κατανοούμε ότι οι όποιες αποφάσεις λαμβάνονται σε αυτόν τον τομέα λαμβάνονται ομόφωνα, γεγονός που δείχνει ότι υπάρχει κάποιος βαθμός πειθαρχίας. Το αν αυτό αντικατοπτρίζει όλες τις εθελοντικές θέσεις οποιασδήποτε μεμονωμένης χώρας, αυτό μένει να το δούμε».\nΟ Ούγγρος υπουργός Εξωτερικών Πίτερ Σιγιάρτο έσπευσε να ταχθεί κατά του σχεδίου, διότι αυτό θα «κατέστρεφε πλήρως» τα θεμέλια του ενεργειακού εφοδιασμού της Ουγγαρίας.\n«Δεν είναι ζήτημα έλλειψης πολιτικής βούλησης, δεν είναι ζήτημα πρόθεσης, δεν είναι ζήτημα χρονικού διαστήματος, είναι πολύ απλά μια φυσική, γεωγραφική και υλικοτεχνική πραγματικότητα», είπε ο Ούγγρος ΥΠΕΞ σύμφωνα με το Telex.\nΠροκειμένου η Ουγγαρία να υποστηρίξει τα μέτρα, το πετρέλαιο που μεταφέρεται μέσω αγωγών (και όχι μέσω δεξαμενόπλοιων) θα πρέπει να εξαιρεθεί από το εμπάργκο, δήλωσε μεταξύ άλλων ο Ούγγρος υπουργός Εξωτερικών.\nΗ Μπρατισλάβα, από την πλευρά της, θα υποστήριζε ένα εμπάργκο στο ρωσικό πετρέλαιο, δήλωσε ο υπουργός Οικονομίας Ρίτσαρντ Σούλικ, σημειώνοντας, ωστόσο, ότι θα χρειαζόταν μεγαλύτερη μεταβατική περίοδος τριών ετών, αντί για ένα έτος – μέχρι το τέλος του 2023 – που πρότεινε η Ευρωπαϊκή Επιτροπή.\nΟ Σούλικ υποστηρίζει ότι η Σλοβακία, όπως και η Ουγγαρία και η Τσεχία, βρίσκεται σε ιδιαίτερη θέση.\nΩς περίκλειστη χώρα, δεν μπορεί να εισάγει πετρέλαιο με θαλάσσια δεξαμενόπλοια και εξαρτάται από τους αγωγούς, πρόσθεσε. Για παράδειγμα, ο κύριος αγωγός – ο Druzhba – μεταφέρει ρωσικό πετρέλαιο.\nΩστόσο, ο Σούλικ αναφέρει και άλλα ζητήματα. Η Σλοβακία θα μπορούσε να εισάγει πετρέλαιο από το νότο μέσω του πετρελαιαγωγού Adria, ωστόσο η χωρητικότητά του παραμένει περιορισμένη.\nΟι δεξαμενές πετρελαίου της Σλοβακίας βρίσκονται στην ανατολική Σλοβακία και δεν μπορούν να γεμίσουν με πετρέλαιο από την Adria, επειδή οι σλοβακικοί αγωγοί δεν είναι τεχνικά κατασκευασμένοι για αντίστροφη ροή.\nΟ όμιλος MOL, ο ουγγρικός γίγαντας ορυκτών καυσίμων που διαχειρίζεται όλα τα διυλιστήρια πετρελαίου και στις δύο χώρες και χρησιμοποιεί ρωσικό πετρέλαιο, δήλωσε προηγουμένως ότι θα χρειαστούν σημαντικές επενδύσεις και χρόνος για τη μετάβαση.\nΗ EURACTIV ζήτησε σχόλια από τον Όμιλο MOL, αλλά δεν έλαβε απάντηση πριν από τη δημοσίευση αυτού του άρθρου.\nΗ Τσεχική Δημοκρατία, από την πλευρά της, είναι έτοιμη να υποστηρίξει την προτεινόμενη απαγόρευση των εισαγωγών ρωσικού πετρελαίου μόνο εάν λάβει επίσης αναβολή δύο έως τριών ετών έως ότου αυξηθεί η χωρητικότητα των πετρελαιαγωγών.\n«Υποστηρίζουμε τις αυστηρότερες δυνατές κυρώσεις κατά της Ρωσίας. Τίποτα δεν έχει αλλάξει στη στάση μας.\nΩστόσο, από την αρχή κρατάμε τη θέση ότι οι κυρώσεις δεν πρέπει να βλάπτουν τους Τσέχους πολίτες περισσότερο από ό,τι τη Ρωσία», δήλωσε ο πρωθυπουργός της Τσεχίας Πετρ Φιάλα.\nΗ Βουλγαρία, ωστόσο, επιθυμεί να εξαιρεθεί εντελώς από το πετρελαϊκό εμπάργκο της ΕΕ κατά της Ρωσίας.\n«Η Βουλγαρία μπορεί να συνεχίσει χωρίς ρωσικό πετρέλαιο, αλλά αυτό θα αυξήσει σημαντικά το κόστος των καυσίμων.\nΑπό αυτή την άποψη, εάν η Ευρωπαϊκή Επιτροπή προβλέπει εξαιρέσεις, θα θέλαμε να επωφεληθούμε από αυτές τις εξαιρέσεις, καθώς αυτό είναι προς το συμφέρον των Βούλγαρων καταναλωτών,\nτων βουλγαρικών αερομεταφορέων και του βουλγαρικού λαού στο σύνολό του», δήλωσε ο αναπληρωτής πρωθυπουργός και υπουργός Οικονομικών Ασέν Βασίλεφ.\n«Εάν υπάρχει μια σταθερή ευρωπαϊκή θέση «σταματάμε τα πάντα για όλους» – είναι ένα πράγμα. Αλλά αν υπάρχουν εξαιρέσεις, θα χρησιμοποιήσουμε το δικαίωμά μας να χρησιμοποιήσουμε την ίδια εξαίρεση», δήλωσε ο Βασίλεφ στην εβδομαδιαία εφημερίδα «Capital».\nΣτη Βουλγαρία, η ρωσική εταιρεία Lukoil κατέχει το μεγαλύτερο διυλιστήριο πετρελαίου στα Βαλκάνια.\nΑκόμη και αν η Βουλγαρία καταφέρει να αντισταθμίσει πλήρως την προμήθεια πετρελαιοειδών από άλλες πηγές, η βουλγαρική κυβέρνηση θα αντιμετωπίσει σοβαρή κοινωνική δυσαρέσκεια στο Μπουργκάς, αν το διυλιστήριο σταματήσει να λειτουργεί.\nΕν τω μεταξύ, ο εκπρόσωπος του κράτους στο διυλιστήριο, Κράσιμιρ Παρβάνοφ, προειδοποίησε ότι το διυλιστήριο της Lukoil Neftochim θα μπορούσε να κλείσει εάν η ΕΕ επιβάλει πλήρες εμπάργκο στις εισαγωγές ρωσικού πετρελαίου και πετρελαιοειδών.\nΟ Παρβάνοφ δήλωσε στον βουλγαρικό ειδησεογραφικό ιστότοπο Mediapool ότι το διυλιστήριο χρησιμοποιεί περίπου 50% και 60% ρωσικό πετρέλαιο Ουράλς, αλλά δεν μπορεί να λειτουργεί μόνο με αραβικό πετρέλαιο, χρειάζεται επίσης ποσότητες ρωσικού πετρελαίου.\nΤο Μπουργκάς είναι ο μεγαλύτερος εργοδότης στην περιοχή και η Lukoil Bulgaria είναι η δεύτερη μεγαλύτερη εταιρεία στη βουλγαρική οικονομία με ετήσιο κύκλο εργασιών 1,6 – 3 δισ. ευρώ.\nΔυσαρεστημένες επίσης Ελλάδα και Κύπρος\nH EURACTIV έμαθε ότι η πρόταση για την απαγόρευση σε όλες τις ναυτιλιακές εταιρείες που ανήκουν στην ΕΕ ή έχουν ευρωπαϊκά συμφέροντα να μεταφέρουν ρωσικό πετρέλαιο στην Ευρώπη ή αλλού στον κόσμο εξακολουθεί να βρίσκεται στο τραπέζι.\nΠηγή της ΕΕ δήλωσε ότι η πρόταση αυτή έχει ως στόχο να μειώσει την πιθανότητα μιας συμφωνίας για φθηνό πετρέλαιο που μεταφέρεται από τη Ρωσία στην Κίνα για να αντισταθμίσει την απαγόρευση της ΕΕ λαμβάνοντας υπόψη ότι οι ναυτιλιακές εταιρείες της ΕΕ το μεταφέρουν.\nΗ ίδια πηγή πρόσθεσε ότι η Αθήνα και η Λευκωσία αντέδρασαν έντονα στην πρόταση αυτή, καθώς αποτελεί σοβαρό πλήγμα για τις ναυτιλιακές τους βιομηχανίες.\nΠαραιτήθηκε ο σκηνοθέτης Κώστας Κωστόπουλος από τον «Σασμό», μετά την καταγγελία της Ε. Αθανασοπούλου για βιασμό\nHellasVoice 03/03/2021, 22:40\nHellasVoice 30/05/2020, 08:32\n«Μπρα ντε φερ» Μπάιντεν – Πούτιν και στη μέση η Ουκρανία\nHellasVoice 06/04/2021, 23:29\nΟ Πομπέο επέβαλε την ατζέντα των ΗΠΑ στους Ευρωπαίους\nHellasVoice 17/06/2020, 08:34\nHellasVoice 01/03/2021, 10:32\nHellasVoice 07/02/2022, 14:36


Κρίση στην Ιταλία: Παραιτήθηκε ο πρωθυπουργός Τζουζέπε Κόντε | ΤΟ ΠΟΝΤΙΚΙ\nΌπως έγινε γνωστό από το προεδρικό μέγαρο Κυρηνάλιο, οι διαβουλεύσεις του Ιταλού προέδρου πρόκειται να ξεκινήσουν το απόγευμα της Τετάρτης. Στις διαβουλεύσεις αυτές αναμένεται να πάρουν μέρος μόνον οι κοινοβουλευτικοί εκπρόσωποι των κομμάτων και ενδεχομένως οι αρχηγοί τους, λόγω της περιορισμένης συμμετοχής που επιβάλλουν τα μέτρα πρόληψης του κορονοϊού.\nPfizer: Την ερχόμενη εβδομάδα η παροχή εμβολίων θα επιστρέψει στα επίπεδα που είχαν συμφωνηθεί\nAstraZeneca: Νωρίτερα οι παραδόσεις στην Ε.Ε.\nΝωρίτερα από το προβλεπόμενο προσφέρεται να παραδώσει τελικά η AstraZeneca τις δόσεις του εμβολίου στην Ε.Ε μετά το παγκόσμιο αλαλούμ που προκάλεσε, σε μεγάλο βαθμό η ίδια, όταν ανακοίνωσε ότι θα παράσχει λιγότερες από τις συμφωνηθέντες δόσεις στην ΕΕ.\nΣύμφωνα με ρεπορτάζ που αναδημοσιεύει η Bild,, αναφέρει ότι οι παραδόσεις θα πρέπει να ξεκινήσουν στις 7 Φεβρουαρίου και όχι στις 15 Φεβρουαρίου, όπως ανέφεραν αξιωματούχοι της ΕΕ στο Reuters.\nΚρούσματα: Πάνω από 8.500 την Τρίτη – 420 θάνατοι\nΤην Τρίτη στην Ιταλία καταγράφηκαν 8.561 κρούσματα κορονοϊού και 420 άνθρωποι έχασαν την ζωή τους.\nΣυνολικά, πραγματοποιήθηκαν 143.116 διαγνωστικά τεστ, το 5,9% των οποίων προέκυψε θετικό. Την Κυριακή, τα νέα κρούσματα ήταν 11.629, με 299 νεκρούς.\nΣε ό,τι αφορά τις περιφέρειες της χώρας με περισσότερα κρούσματα, στην πρώτη θέση βρίσκεται η Λομβαρδία (1.484) εν.ώ ακολουθούν η Εμίλια Ρομάνια (1.164) με πρωτεύουσα την Μπολόνια και η Σικελία (885).\nΣτις ΜΕΘ της χώρας βρίσκονται 21 περισσότεροι ασθενείς, και στους νοσοκομειακούς θαλάμους οι ασθενείς είναι 115 περισσότεροι.


kavala-sakis: Σάρωσε και στην Ελλάδα η παλιοπαρέα του Stallone\nΣάρωσε και στην Ελλάδα η παλιοπαρέα του Stallone\nΜε 11.746 εισιτήρια την πρώτη μόνο ημέρα προβολής της, την Τρίτη 17 Αυγούστου, οι ''Αναλώσιμοι'' του Silvester Stalone έβαλαν φωτιά στο ελληνικό box office, σε μία περίοδο που η Αθήνα ζει ακόμα σε ρυθμό διακοπών... Εάν στα εισιτήρια της πρώτης μέρας προσθέσουμε και αυτά των previews τότε φτάνουμε τα 14.000...\n“Οι Αναλώσιμοι” είναι ένα προσωπικό project του Σιλβέστερ Σταλόνε, στο οποίο υπογράφει το σενάριο και την σκηνοθεσία, ενώ έχει αναλάβει και τον πρωταγωνιστικό ρόλο. Τον πλαισιώνει ένα εντυπωσιακό cast, που περιλαμβάνει τους Μίκι Ρουρκ ("The Wrestler"), Τζετ Λι ("The Mummy 3"), Τζέισον Στέιθαμ ("Transporter"), Έρικ Ρόμπερτς ("The Dark Knight"), Ντολφ Λούντγκρεν ("Universal Soldier"), αλλά και τους Μπρους Γουίλις και Άρνολντ Σβαρτσενέγκερ.\nΜια ομάδα έξι άριστα εκπαιδευμένων μισθοφόρων, γνωστή ως "Οι Αναλώσιμοι", προσλαμβάνεται με σκοπό να ανατρέψει τον δικτάτορα ενός νησιού, που βρίσκεται κοντά στη Βραζιλία. Στο κατόπι τους βρίσκονται ένας πράκτορας της CIA, ο ψυχωτικός σωματοφύλακάς του και ένα πρώην μέλος της ομάδας που αναζητά εκδίκηση.\nΦαίνεται ότι οι νοσταλγοί των 80s είναι πολλοί... Φανταστείτε τι θα γίνει στο remake του ''Ρόδα, τσάντα και κοπάνα''!\nΑναρτήθηκε από SAKIS στις 4:52 μ.μ.


Σάβ, 30/05/2020 - 14:58\nΣυνέχεια στην προκλητικότητα δίνει το τουρκικό ΥΠΕΞ με νέα ανακοίνωση που απαντά στην καταδίκη της φιέστας στην Αγία Σοφία, εκ μέρους του ελληνικού υπουργείου Εξωτερικών.\n«H Ελλάδα , κάθε φορά που γίνεται ανάγνωση του Κορανίου στην Αγία Σοφία, εξακολουθεί να κάνει δηλώσεις που είναι μάταιες και δεν έχουν αποτέλεσμα. Σε μια εποχή που στην Ευρώπη ακούγεται η προσευχή από τους μιναρέδες και γίνεται κατανοητή η σημασία του αμοιβαίου σεβασμού, η μόνη ευρωπαϊκή χώρα της Ευρώπης που δεν έχει τζαμί στην πρωτεύουσά της, ενοχλήθηκε στην ανάγνωση του Κορανίου στην Αγία Σοφία. Κι αυτό είναι ένα καλό παράδειγμα όσον στην κατανόηση της ψυχολογίας αυτής της χώρας», αναφέρει ο εκπρόσωπος Χαμί Ακσόι.\n«Η Τουρκία, δεν ενήργησε ενάντια στην παγκόσμια μνημειακή ιδιότητα της, ούτε ενήργησε αντίθετη με τη Σύμβαση της UNESCO του 1972 σχετικά με την προστασία της παγκόσμιας πολιτιστικής και φυσικής κληρονομιάς» συνεχίζει η ανακοίνωση.\nΤέλος, ο Άκσοϊ καταλήγει λέγοντας ότι «η Αγία Σοφία, θα παραμείνει σημαντική αξία για την Τουρκία και ανθρωπότητα και θα συνεχίσει να προστατεύεται. Καλούμε την Ελλάδα να γλιτώσει από τα ιστορικά της κόμπλεξ».\nΣακελλαροπούλου: Η δική μας απάντηση είναι η Ελλάδα της δημιουργίας


Κυριακή 19 Νοεμβρίου 2017 - 01:09:04\nΔημοσιεύθηκε : 09/11/2014 - 15:35\nΜετάφραση: Αφροδίτη Καμάρα\nΕπιμέλεια σειράς: Δημήτρης Παλαιοθόδωρος, Χρήστος Ζαφειρόπουλος\nΆρχων κυρίαρχος του σύμπαντος, κύριος των καιρικών φαινομένων, πανόπτης πατέρας θεών και ανθρώπων, ο Δίας ήταν η κύρια θεότητα του αρχαίου ελληνικού πανθέου. Λατρευόταν σε κάθε οίκο, αλλά και στην Ολυμπία, το μεγαλύτερο όλων των ιερών. Η σημασία του δηλώνεται από τα ξεχωριστά κεφάλαια που του αφιερώνονται σε κάθε βιβλίο για την αρχαία ελληνική θρησκεία και μυθολογία,\nεντούτοις η παρούσα μονογραφία είναι το πρώτο εγχείρημα, εδώ και πολλά χρόνια, για μια συνολική παρουσίασή του. Σε μια εξαιρετική, όσο και εύληπτη μελέτη, ο Ken Dowden παρουσιάζει μια σύγχρονη επισκόπηση αυτού του γοητευτικού θεού. Εξετάζονται ο μύθος, η λατρεία και η τέχνη, καθώς επίσης και η φιλοσοφία, το δράμα, η θεολογία, η ευρωπαϊκή ζωγραφική και πολλά άλλα θέματα. Ο Δίας δεν προσεγγίζεται απλώς ως θεός της αρχαίας Ελλάδας, αλλά και ως θεός τόσο του\nαναπτυσσόμενου αρχαίου μεσογειακού κόσμου, όσο και των Ρωμαίων, αφότου έγινε ο Jupiter. Τέλος, στην ενότητα για την πρόσληψη του θεού αναλύεται η σημασία του Δία για το Μεσαίωνα και τη σύγχρονη εποχή. Το βιβλίο περιέχει αρκετές και ποικίλες εικόνες, διαγράμματα και χάρτες και παρέχει μια συνολική, προσιτή αλλά και επιστημονική εισαγωγή στον κυριότερο θεό του ελληνικού πανθέου.


Στο Παρίσι για το σκάνδαλο Ταπί η Κριστίν Λαγκάρντ | ΚΟΣΜΟΣ | antinews.gr\nΣτο Παρίσι για το σκάνδαλο Ταπί η Κριστίν Λαγκάρντ\nΣτο Παρίσι, προκειμένου να απαντήσει στους δικαστές για την φερόμενη εμπλοκή της στο σκάνδαλο Ταπί, βρίσκεται η διευθύντρια του ΔΝΤ Κριστίν Λαγκάρντ. Η Λαγκάρντ έχει δηλώσει ότι είναι αθώα, λέγοντας μάλιστα χαρακτηριστικά «Μοιάζω με κάποια που θα έκανε ποτέ παρέα με τον Ταπί;». Σύμφωνα με τη δικογραφία πάντως, ο μεγιστάνας Μπερνάρ Ταπί επωφελήθηκε περίπου 200 εκατ. ευρώ από την εξωδικαστική συμφωνία του 2008, που εμπλέκει τη σημερινή γενική διευθύντρια του ΔΝΤ, η οποία ήταν τότε υπουργός Οικονομικών της Γαλλίας. Η 57χρονη Γαλλίδα πολιτικός που διαδέχθηκε τον Ντομινίκ Στρος-Καν το 2011 αρνείται ότι έκανε οτιδήποτε παράτυπο όταν αποφάσισε να τερματίσει τη δικαστική διαμάχη ανάμεσα στο κράτος και τον Μπερνάρ Ταπί, συμφωνώντας να γίνει ο επίμαχος διακανονισμός.\nΗ έρευνα έχει ξεκινήσει για να διαπιστωθεί εάν υψηλόβαθμοι κυβερνητικοί αξιωματούχοι ευνόησαν τον επιχειρηματία Μπερνάρ Ταπί με στόχο να λάβει υψηλή αποζημίωση από αντιδικία του με την κρατική τράπεζα Credit Lyonnais.\nΟ Ταπί ήταν υποστηρικτής του πρώην Προέδρου της Γαλλίας Νικολά Σαρκοζί, του οποίου η Λαγκάρντ έχει διατελέσει υπουργός Οικονομικών. Ως υπουργός Οικονομικών του Σαρκοζί, το 2008 η Λαγκάρντ είχε προκρίνει τη λύση της διαιτησίας προκειμένου να διευθετηθεί η παλιά αντιδικία ανάμεσα στον Μπερνάρ Ταπί και στην τράπεζα Credit Lyonnais. Χάρη σε ένα δάνειο της Credit Lyonnais, το 1990 ο Ταπί είχε αγοράσει το 80% της Adidas.\nΟ Ταπί διετέλεσε υπουργός της κυβέρνησης Μιτεράν το 1992, αλλά έγινε ευρέως γνωστός όταν φυλακίστηκε για «στημένους» ποδοσφαιρικούς αγώνες, όντας πρόεδρος της Μαρσέιγ. Τότε πιέστηκε από τον Πρόεδρο Φρανσουά Μιτεράν και τον Πρωθυπουργό της Γαλλίας Πιερ Μπερεγκοβουά να πουλήσει τις μετοχές του στην εταιρεία. Ανέθεσε την πώληση στην Credit Lyonnais, κατόπιν όμως υποστήριξε πως η τράπεζα τον εξαπάτησε.\nΤο Εφετείο τον δικαίωσε το 2005, αλλά ένα χρόνο αργότερα το Ακυρωτικό Δικαστήριο ακύρωσε την απόφαση. Ακολούθησε, το 2007, η εκλογή του Νικολά Σαρκοζί. Ένα χρόνο αργότερα, η Λαγκάρντ ενέκρινε διακανονισμό 285 εκατ. ευρώ υπέρ του επιχειρηματία. Το ποσό έφτασε με τους τόκους τα 400 εκατ. ευρώ. Από το καλοκαίρι του 2011 η επικεφαλής του ΔΝΤ διερευνάται με την υποψία της «συνενοχής στην κατάχρηση δημόσιου χρήματος».\nΗ θέση πάντως της Λαγκάρντ στο ΔΝΤ δεν κινδυνεύει σε περίπτωση που κατηγορηθεί, σίγουρα όμως θα αποδυναμωθεί. Τον Μάρτιο, το ΔΝΤ δήλωσε ότι την υποστηρίζει. Για πολλούς, η Λαγκάρντ φέρεται ως η επικρατέστερη υποψήφια για την προεδρία της Γαλλίας, αν και η ίδια δεν έχει εκφράσει ποτέ μια τέτοια επιθυμία, επίσημα τουλάχιστον.\nDebbyTant 22/05/2013 16:09:48\nΠαντα υποψιαζομουν οτι καποια σχεση ειχε αυτη με την ληστεια του Τοπ Καπι.\nΕχω αποκλειστικη αποκαλυψη που θα προκαλεσει παγκοσμιο σοκ.\nΑνεπιβεβαιωτες πληροφοριες απο πρακτορα της μονσαντο φερουν την μερκελ ερωμενη του χιτλερ. Καρπος του ερωτα τους ο πασιγνωστος ηθοποιος ron jeremy.\nDebbyTant 22/05/2013 16:12:06\nΤοσο ο αδολφος οσο κ η αγκελα ηταν μελη της αποκρυφιστικης οργανωσης its too big.\nΦοιτητης 22/05/2013 16:55:00\nΚαι αν πάει κανείς τους φυλακή σφυρίξτε μου.\nΓιάννης Κιαπέκος 22/05/2013 17:56:23\nΔυστυχώς τα "λαμόγια" με τα κολάρα, στη προκειμένη περίπτωση το λαμόγιο με τα Hermes, σπανίως λογοδοτούν στη δικαιοσύνη.